text:
Pippo Nasca scrive:
"Ti invio il raccontino poetico riguardante la rivoluzione degli animali, scritta tanti anni fa dopo aver letto LA FATTORIA DEGLI ANIMALI del noto scrittore inglese. Ovviamente è una mia condivisione del suo pensiero politico in contrasto con l'allora apparizione nel mondo del marxismo-leninismo. Si tratta di argomenti ormai superati, ma l'opera in questione ha comumque un sapore storico interessante."
***************
PRIMISSA:
Libbiru scupiazzamentu in versi virnaculi catanisi
di "LA FATTORIA DEGLI ANIMALI" di Giorgio Orwel,
malamenti scrittu e ripinsatu da Pippinu Nasca
ca nun é pueta e mancu scritturi,ma sulu liggituri
schiffaratu cu tanticchia di gnegnuru nta testa ca
scribacchiannu va cca e dda pi semplici dilettu.
Si lu scrittu nun cunvinci pi mancanza d'arti e di
puisia, vi rimannu a lu testu originali ca truvai
simpaticu e piacirusu.
LA RIVOLUZIONI DI L’ANIMALI
V'haiu a cuntari na storia d'animali
ca scrissi 'n-littiratu d'oltri mari,
'n-certu Giorgiu de parti d'Inghilterra,
'n-omu sinsatu, c’a sapeva longa
supra li fatti di l'umanitati.
Cu licenza di tutti e du scritturi,
ch'é mortu pi furtuna da me pinna
c'arrobba a dritta e manca in santa paci,
stu fattu vi lu vogghiu raccuntari
in versi dialittali catanisi
'mpicannu nomi di li nostri parti
a tutti l'animali di la storia,
comu fussi successa pi davveru
de parti di Catania e li dintorni.
Spirannu ca la cosa pò piaciri,
priparu carta e pinna e cu mudestia
a scriviri accumenciu e speru ancora
c'aviti la custanza e la pacenza
di leggiri ogni cosa finu in funnu.
De parti i Tricastagni e da Varanni,
si chiù vi piaci, c'era nu massaru
di chiddi ricchi e chinu comu l'ova,
ch'era patruni d'animali assai,
tinuti cu sapienza nte so terri.
Ci avia cavaddi, scecchi e porci,
pecuri, mulaccioli, jatti e cani,
jaddi e jaddini, papiri e cunigghi,
tutti addivati comu Diu cumanna
sutta cuntrollu medicu speciali.
E puru si li pinni e la piddoscia
a tempu ci appizzavanu l'armali,
vinnuti certu a lu mumentu giustu,
la vita liscia trascurreva attornu:
lu jaddu trabaccava la jaddina,
lu sceccu travagghiava, lu cavaddu
scurazzava, lu porcu s'ingrassava,
la jaddina razzulava, la vacca
mangiava e dava latti in abbunnanza
e lu tempu scurreva comu sempri
tranquilamenti e senza sbavaturi.
Ma si li cosi vannu troppu boni,
c'é sempri cu prutesta e si lamenta
e tantu parra e porta cataluni
ca infetta tuttu u munnu senza scampu.
C'era nta la massaria 'n-porcu vecchiu,
'n-verru c'aveva circa dudici anni,
tinutu apposta in vita pi stadduni.
Stu porcu, ca lu chiamu Cicciuluni,
era famusu pi la so vicchiania
ed era rispittatu i tutti pari.
'Un avennu mai facenni di sbrigari
oltri a lu mangiari e lu muntari,
si misi in testa d'essiri prufeta
di 'n-munnu novu pi l'armali tutti.
'N-jornu curri vuci nta campagna
ca Cicciuluni fici 'n-sonnu novu
e ca chiamava tutti l'animali
a cuncistoru a sentilu parrari.
'N-cumiziu insumma stu gran porcu vosi
puliticu e segretu nto recintu,
ca fici effettu in veru pirchì novu.
Lu jornu, anzi la notti ca fu ditta,
'un appena lu massaru si curcavu,
si fici 'n gran burdellu nto recintu.
Curreru a frotta tutti l'animali
e comu s'aggiuccaru tutti pari,
lu Cicciuluni, ca sbracatu in terra,
pisanti d'anni, di lardumi e sennu,
nta pagghia si stricava lu panzili,
accuminciò a parrari e dissi forti:
- Cumpagni é giustu ca vi parru dopu
di chiddu ca insunnai, ch'é cosa granni.
Ora parramu di la nostra vita,
ch'é faticusa, allammicata e curta.
Vacchi, porci e jaddini, cani e pecuri,
cavaddi, muli e jatti, tutti pari,
ittamu sangu a travagghiari sempri
e lu massaru comu ricumpenza
ni duna picca pani e lu cuteddu
n'azzicca nta lu coddu pi finali.
La terra ca viditi é ricca assai
e basta pi sfamari a tutti pari,
si l'omu nun s'arrobba lu mangiari.
La conseguenza di lu me parrari
é ca u massaru e chiddi comu ad iddi
su' li nimici feri i tutti nui
e ca l'armali tutti su' cumpagni,
puru li surci campagnoli e chiddi
ca su' sarvaggi senza casa e liggi.
La raccumannazioni ca vi fazzu
é ca chiddi c'avemu quattru peri
semu cumpagni amici e frati e chiddi
ca sù dui peri stannu su' nimici.
Lu sonnu ca mi fici m'ammustravu
lu munnu com’é fattu senza l'omu
e quant'é beddu nun lu sacciu diri.-
Appena fu finutu lu discursu,
l'animali pigghiaru la parola
e tutti assemi ficiru casinu
o puntu tali ca u massaru intisi
e pinsannu a na vurpi cacciatura
ca nto recintu c'era di straforu,
sparavu quattru corpa di lupara.
Allura si strugghivu a cumpagnia
e finivu lu burdellu beddu paru
ca lu silenziu scisi nto recintu.
Dopu tri jorna di stu fattu stranu
scumpari na matina Cicciuluni,
ca la strata pigghiavu du cuteddu
e sta prufitizzannu forsi ancora
nta 'n-pezzu i suppizzata affumicata.
Ma comu quannu nta na vasca d'acqua
di fonti pura casca na manciata
di fangu e tutta s'allurdisci e tingi
e trubula addiventa, d'accussì
tra l'animali du recintu avvinni
ca du discursu fattu in puntu i morti
turbò li menti ed addumò li cori.
Li porci specialmenti su' li primi
ca dicinu ch'é tempu di cangiari.
Davanti a lu catoiu e nta la stadda
fannu comizi sempri chiù viulenti
contru di cu cumanna ed é tirannu.
Caliddu, 'n-porcu picciuttazzu e jancu,
tra d'iddi u chiù valenti nto parrari,
si misi in pettu russa na cuccarda
e fici 'n-comitatu d'animali.
Caliddu vinni fattu prisidenti
cu compitu precisu di furmari
nu statu novu ca mittissi fini
a li passati cosi e cuminciassi
a dari corsu a li principii novi
ca pridicavu Cicciuluni santu.
Pi prima cosa organizzò li cani
in Corpu d'Avanguardia Naziunali
ca giuramentu fici d'abbedienza,
poi numinavu li ministri in capu
du novu statu fattu d'animali.
Nta stadda vinni misu 'n- longu scannu
e putruni tutti intornu pe ministri.
Lu guvernu segretu e provvisoriu
arrisuttò furmatu di 'n-cavaddu,
nu sceccu, 'n-jattu, 'n-jaddu e...novi porci!
Quannu tuttu fu prontu e sistimatu,
ordini vinni datu o cummannanti
du Corpu Naziunali d'Avanguardia
d'arristari e d'ammazzari lu massaru
e na matina quattru cani assartanu
in casa a muzzicuni lu mischinu.
Prucessu vinni fattu a lu massaru,
ca vinni spudistatu ed ammazzatu.
Mentri festa si faci nto recintu,
lu Guvernu pruclama u novu Statu
ch'é fattu d'animali e sulu d'iddi,
libiri, eguali e frati tutti pari.
Non chiù porci, cavaddi, cani e jatti,
ma cumpagnuni sutta di Caliddu,
ca dici apertamenti di valiri
né chiù né menu di 'n-autru animali
e pi dari sustanza a stu cuncettu,
s'abbia nto pettu quattru nastri russi,
quattru cianciani e dui midagghi d'oru
dannu licenza a li ministri puru
d'ornarisi lu pettu i 'n-sulu nastru.
E chistu p'ammustrari o munnu interu
ch'é cosa granni a libirtati avuta.
Ssi nastri, ssi cianciani vonnu siri
na speci di bannera di valuri,
ma fermu resta u fattu ca cu l'havi
é tali e quali l'autri pupulani.
Dici Caliddu ca la liggi vali
di l'animali tutti pari i stissi,
sulu cumpagni, senza capizzuni,
cu stissu dari e cu lu stissu aviri.
Pi dari sichitanza o novu statu,
Caliddu fici liggi e liggiceddi
e quannu s'assittavu bonu bonu
nto menzu du cunsessu de ministri
fici 'n-discursu novu 'n-pocu stranu.
Scruscennu li cianciani e li midagghi
e tuppuliannu in terra cu li pedi
dissi sulenni: - Frati mei, cumpagni,
'un é sulu l'omu lu nimicu feru
di la rivoluzioni. Puru nui
ni semu li nimici, siddu ancora
cuntinua lu sprecu e la scialibia.
Ci voli chiù travagghiu e menu pastu!
Cu mangia assai e travagghia picca, dicu,
é tradituri di lu novu statu.
Ordini pirtantu dugnu fremmu
a Pulacani, capu di li sbirri,
d'arristari sti novi tradituri
e di mannarli fora du ricintu,
comu fu fattu cu massaru tintu. -
Lu populu cuntentu batti i manu,
anzi li pedi, e grida: - Viva! Viva!
Scumpari, a muta a muta, du recintu
lu sceccu Cicciu ch'era vecchiu e stancu,
la pecura Saridda ch'era zoppa,
Rosa la vacca ca non dava latti,
Cuncetta la jaddina spinnacchiata
ed autri mangiaturi di straforu,
cumpresi li jadduzzi i primu pilu,
ca 'n-jaddu sulu basta nto puddaru.
Lu populu ca guarda si cunsola,
ma c'é cu parra e si lamenta in sutta!
Pi subitu Caliddu metti fini
ad ogni lamintela cu 'n-discursu
tuttu impastatu di paroli grossi.
Ma tra li porci 'n-certu Buzzaccuni,
cumincia a baccagghiari pi d'arreri.
dicennu ca Caliddu é supirchiusu.
Sintiti chi successi na matina!
Lu porcu Buzzaccuni, inciancianatu,
chiama a raccolta l'animali tutti
e cu paroli di duluri annuncia
la morti di Caliddu, ca lu vosi
patruni numinari di lu Statu.
Festa nova si fici nto recintu,
mentri nto pettu tutti s'appizzavu
li fregi di Caliddu Buzzaccuni
e 'n-autra ci n'aggiunsi, pi ricordu,
midagghia grossa comu na patacca.
Chiù tardu di Caliddu pesti e corna
si diceva pe strati e nte giurnali
e lu Guvernu tuttu paru dissi
c'abbisugnava ca pagassi mortu
li mali cosi in vita fatti contru
li poviri animali du recintu.
Beddu squartatu fu Caliddu misu
supra 'n-carrettu e poi vinnutu all'omu
senza lassari pila né vudedda.
Pi prima cosa Buzzaccuni dissi
ca l'animali sunu tutti eguali,
ma dissi puru ca tra d'iddi c'é
cu d'eguaglianza n’ havi chiù di l'autri.
La cosa parsi giusta ed appruvata.
Lu porcu Carminazzu vinni dopu
ca Buzzaccuni scumparivu mortu;
a Carminazzu succidivu Roccu,
'n-autru porcu di pilu lisciu e novu
e poi vinni Pandetta, puru porcu.
Mentri cianciani, nastri e midagghiuni
supra li petti di li guvirnanti
(Ca sunu sempri porci immantinenti!)
vannu criscennu sempri chiù currennnu,
lu populu travagghia, taci e mori.
Epuru siddu lu cavaddu Cola
e lu palummu Gianni scappan fora,
resta sempri lu solitu crastuni
ca travagghiannu cridi, appuzza e taci.
La paci regna nto recintu tuttu,
mentri li cani cu li denti i fora
giranu attornu pi guardari a vista
lu libiru cunsorziu d'animali,
ch'é libiru di dari finalmenti
carni, travagghiu, peddi, sangu e vita
'nsicchennu sempri allammicatu e tintu.
Comu vi dissi avanti di parrari,
sta storia ca finivu di cuntari
fu scritta in lingua inglisi tempu arreri
di ddu scritturi numinatu prima
ca dimustrari voli ch'é sbagghiatu
lu corsu ca nascivu, ed ora morsi,
nta Russia comunista e proletaria.
Si vi la prisintavu novamenti,
parrannu in sicilianu imbastardutu,
lu fici certamenti senza scopu,
tantu pi raccuntari qualche cosa
e si non fui caputu nun fa nenti.
Si inveci fui caputu, miditati!


c: text/html

text:
Foto di Peppe Caridi
Salvatore Marrari
Cu veni a Rriggiu di li furisteri
si viri la rreggina di lu mari
tutt’i so’ cosi parinu misteri,
sunnu di la natura cosi rrari.
Quandu l’acqua du mari è cristallina
e li barcuzzi iaprinu la vila,
lu marinaru tuttu si rrimina
e du so cori lu duluri spila.
Li pisci vannu a nzummu pi viriri
tutt’i beddhi figghioli nta lu mari,
chi l’aria frisca vannu pi guriri
e pi sintiri li mali sanari.
Ti sciali,non cchiù senti lu caluri
appena lu ventu spira du canali,
la facci ti la cangi di culuri
e lu to corpu cangia di murali.
Quandu spunta lu suli nta matina
chi veni fora la Fata Murgana,
nto mari viri na luci rivina
cu ciriveddhu tuttu ti trapana.
E senti comu canta la sirena,
si ssi malatu l’anima ti sana,
nta lu to cori ti veni ‘na lena
e canti comu canta ‘na pacchiana.
Si caminari voi pi li Gambari,
ddha trovi lu trisoru di la vita :
nta lu to cori ti senti nchianari
paci,silenziu e ‘na gioia nfinita.

robotstxt: allowed

filter: keep


text:
Dicèmmiru 2009
Dâ Wikipedia, la nciclupidìa lìbbira.
Munnu[cancia | cancia la surgenti]
- Teheran: Nti na manifestazzioni contra lu cuvernu di Ahmadinejad ci foru 15 morti. Lu nummuru fu arricanusciutu puru di la tilivisioni iraniana.
- Detroit: N'attintatu contra n'aeriu chi vinìa di Amsterdam falliu. L'aspiranti kamikazi, nu picciottu Niggirianu, avia ntê càusi diversi flacuna di esplusivu liquidu chi pigghiaru focu sulu parziarmenti, grazzi puru ô fattu ca fu bluccatu di nu passiggeru ulannisi.
- Copenaghen: Si grapìu la cunfirenza ntirnazziunali supra lu clima.
- Perm: Nu ncendiu di na discuteca fa cchiossai di 100 morti.
- Washington D.C.: Lu prisidenti miricanu Barack Obama annunciau di mannari n'àutri 300000 surdati n Afganistan. Pi l'occasioni annunciau chi lu ritiru di ddà è privistu accuminzari ntâ stati dô 2011.
Italia[cancia | cancia la surgenti]
- Palermu: Doppu la crisi pulitica di l'urtimi simani, lu cuvirnaturi Raffaeli Lombardu numinau l'assissura pi lu novu cuvernu.
- Missina: Grapi lu primu cantieri pû ponti di Missina.
- Torinu: Ô palluni ogghi lu Catania, ùrtimu n classifica battiu la Juventus 2-1, candidata ô scudettu. Lu US Palermu, ancora candidata a zona UEFA battiu lu Siena.
- Milanu: Lu primu ministru italianu Silviu Berlusconi fu vittima di na timpulata di nu manifistanti psiculabbili chi lu custrincìu a fàrisi curari ô spitali pi dui denti e lu settu nasali rutti.
- Palermu: Nti n'opirazzioni di Polizzia fu arristatu lu capumafia dâ cità, Gianni Nicchi, 28, latitanti dû 2006, e cunsidiratu lu nùmmuru dui di Cosa Nostra


text:
Wikipedia:Bimminuti
Ciau e bimminuti a tutti vuiàtri chi siti amici dâ lingua Siciliana.
Tinemu spiranza ca nn'aiutati a riscupriri sta bedda lingua millinaria.
Wikipedia è na nciclupidìa unni li littura sunnu puru autura. Putiti mudificari sùbbutu quarsiasi artìculu usannnu la funzioni Cancia. Ovviamenti abbisogna rispittari arcuni règuli ca carattirìzzanu lu prucettu: viditi Zoccu mìttiri ntâ Wikipedia e Zoccu nun mìttiri ntâ Wikipedia.
Pi sapìrinni cchiossai, putiti vìdiri na brevi grammàtica siciliana, lu Cumpenniu Stilìsticu o lu vucabbulariu prifirutu. Putiti lassari puru li vostri dumanni e assirvazzioni ntô cìrculu.
Siddu vuliti cchiù nfurmazzioni suprâ lingua siciliana o vuliti participari ntâ discussioni suprô sicilianu, jiti a linguasiciliana e L'Altra Sicilia.
Pi aiuti, cuntatti o richesti d'amministrazzioni, jiti a sysops and administrators.
A prupòsitu dâ parola bimminuti
Puru si n'esprissioni di bimminutu furmali ntê scanci suciali ntra li ggenti è cchiutostu rara n sicilianu, ntâ littiratura esisti l'esprissioni bommegna, citata ntra l'autri nti l'òpira di Giuseppi Pitrè. L'esprissioni bommegna è usata ancora ê jorna nostri nti certi banni, n particulari n Calàbbria miridiunali, ma arrisurta usata troppu picca pi essiri arricanusicuta comu attuali ê jorna nostri. Àutri esprissioni ca sunnu usati sunu bonvinutu, e li varianti di l'esprissioni mintuvati ccassupra (binvinutu, bonvegna, bonvinutu).
Cu lu sviluppu dû sicilianu scrittu modernu, e n particulari nti l'usu ca si ni fa supra internet (blog e sita web di natura varia) l'esprissioni ca pari essiri la cchiù usata ê jorna nostri è chidda ca diriva chiaramenti di la nfruenza curturali dû cuntinenti, e cioé bimminutu/binvinutu.


text:
C57BL/6
C57BL/6, puramenti dittu C57 black 6 o macari Black 6, eni nu cippu inbred di surciu di labburatoriu. Prubbabbirmenti è lu cippu cchiù usatu pâ pruduzzioni di surci transgènichi, ca sèrvunu comu mudelli dê malatìi umani. Sunnu virè li surci di labburatoriu cchiù addupirati 'n gèniri, picchì sunnu furzivi, prulìfichi e facirmenti dispunìbbili.
Ìndici
Aspettu e cumpurtamentu[cancia | cancia la surgenti]
Li surci C57BL/6 hàvinu na piddizza marruni scuru, quasi nìvura. Hàvinu puru nu caràttiri nghirriusu: nun si ponnu tèniri 'n manu comu l'àvutri surci dumèstichi o puramenti di labburatorio (p'asempiu li BALB/c), hàvinu la tinnenza a muzzicari. Surci accasati 'n gruppu mùstranu un cumpurtamentu cuntrastusu, cô surciu duminanti chi strappa li pili e li vibrissi ê cumpagni di gaggia sò. Li surci dannificati hàvinu granni zoni pilati, spissu a lu curtu dâ testa, dô musu, dê spaddi. Li fìmmini fàcinu zò cchiù spissu dê màsculi, ca sunnu cchiù purtati a mustrari duminanza sciarriannu.
Risposti ê malatìi[cancia | cancia la surgenti]
Plasmodium spp. (malaria)[cancia | cancia la surgenti]
- P. yoelii YM = litali
- P. yoelii 17XL = litali
- P. yoelii 17XNL = nun litali (puru siddu na murtalitati finu a 50% nun è inusuali)
- P. berghii = litali (cu malaria ciribbrali)
- P. vinkii = litali
- P. chabaudi AS = nun litali


text:
Maiu 2009
Dâ Wikipedia, la nciclupidìa lìbbira.
- Palermu: lu prisidenti dâ Riggiuni Raffaeli Lumbardu sciugghìu la giunta riggiunali n sequitu a sciarri nterni. Addichiarau di vuliri apprisintari nu prugettu di cuvernu di liggislatura novu, e di ricustituri na giunta cu cu ci stapi.
- Pyongyang: Lu cuvernu di Kim Jong Il fici lu sicunnu spirimentu atomicu suttirraniu, cunsidiratu arrinisciutu di la cumunità ntirnazziunali. La Corea dû Nord trasi ntô club dî putenzi nucliari.
- Palermu: Pi lu 17mu annivirsariu dâ straggi di Capaci, unni foru ammazzati Giuvanni Falcuni e l'òmini dâ scorta, lu prisidenti dâ ripubbrica Giorgiu Napulitanu prisedi li cirimoni di cummimurazzioni.
- Sri Lanka: Lu cuvernu dichiara accapata la guerra contra li tigri tamil, chi di diversi anni cummattevanu na guerrigghia pi lu cuntrollu di l'isula. secunu funti dû cuvernu, li capi dâ guerrigghia foru tutti ammazzati.
- Madrid: Lu campiuni di tennis Rafael Nadal perdi la mbattibbilità ntâ tirra battuta. Doppu 33 vittori cunsicutivi supra stu turrinu, Roger Federer lu battiu ntâ finali dû turneu spagnolu.
- Rangoon: Lu premiu Nobel pi la paci, Aung San Suu Ky assignata a risidenza di diversi anni e prossima â libbirazzioni fu arristata cu la scusa chi n'amiricanu trasiu à so casa, puru siddu nun fu nvitatu. Pi chistu, idda rischia n'autri 5 anni di galera.
- Palermu: Nti n'opirazzioni contra la mafia 37 pirsuni foru arristati cu l'accusa di estorsioni e assuciazzioni mafiusa.
- Cape Canaveral: Lu Shuttle Atlantis partiu pi na missioni di na dicina di jorna. La missioni havi lu scopu d'arriparari lu telescopiu spazziali Hubble, di manera di farilu funziunari pi n'autra cinchina d'anni.
- Amman: Lu papa accuminzau na visita dâ Terra Santa, chi privedi na visita di Israeli, unni la vinuta di Binidittu XVI e' suggettu di cuntruversi.
- Tripoli: Nu varcuni ccu 227 pirsuni fu succurrutu ntô canali di Sicilia dâ guardia costiera italiana e dâ Guardia di Finanza, chi su dumanna dû cuvernu italianu àppiru lu pirmissu di tràsiri ntô portu dâ capitali lìbbica e ricunsignari li naufragghi all'auturitati dû paisi di unni parteru. Cunsidiratu nu successu dû cuvernu italianu, l'opirazzioni ha statu criticata di l'ONU pi lu distinu chi la Libbia riserba ê pirsuni accittati narreri.
- Messicu: Doppu quarchi dicina di morti pi la nfluenza suina, e quarchi cintinara di pirsuni nfittati ntô munnu, la prugrissioni dâ maladdia pari arristàrisi o armenu sutta cuntrollu, grazzi puru ê drastichi misuri di prufilassi aduttati dî cuverna di vari Paisi.
- Milanu: La muggheri di Silviu Berlusconi addumannau lu divorziu di sò maritu. Doppu circa trent'anni di spusalizziu e tri figghi, la signura Berlusconi nun ammucciava cchiù la sò collira contra sò maritu, n particulari pi li sò ricenti nizziativi di ricrutari na pocu di soubrettes pi cògghiri voti pi l'elizzioni europei.
- Spagna: Valintinu Rossi câ sò prima vittoria di l'annu, pigghiau la testa dâ classifica dû campiunatu di motociclismu classi Motu GP.
- Roma: Pi la jurnata ntirnazziunali dû travagghiu diversi festi ci foru n Italia e ntô munnu. A Roma lu tradizziunali cuncertu dû primu di maju vitti la participazzioni di Vascu Rossi.


text:
Pizza
La pizza è n'alimentu tìpicu italianu, tra li cchiù canusciuti e rapprisintativi dâ cucina italiana ntô munnu. La dâ pizza havi urìggini napulitani. Fu sprummintata pi la prima vota 'n'unuri â riggina Marghirita, e ancora òi la ricetta di basi, pasta spianata, pummadoru, mozzarella e arìciunu si chiama pizza Marghirita. Li varianti dâ pizza sunnu praticamenti nfiniti e oggni riggiuni havi unu o cchiossai varianti lucali. 'N Sicilia i varianti lucali dâ pizza, canosciuti comu Pizza siciliana sunnu a basi di anciova e di càppiri, junciuti ê ngridienti di basi dâ pizza marghirita.


text:
Cicciu Busacca
Franciscu Busacca (o Francesco Busacca n talianu) cchiù canusciutu comu Cicciu Busacca ca nascìu a Paternò lu 15 di frivaru di 1925 e ca murìu a Paternò ntô 1989 fu un cantanti e cantastori sicilianu.
Ìndici
Biografìa[cancia | cancia la surgenti]
Criscìu a Paternò ascutannu li versi di li cantastori Paolo Garofalo e Gaetano Grasso.
Dibbutta ntô 1951, ntâ chiazza di San Catardu (Caltanissetta), cu la rapprisintazzioni di L'assassinio di Raddusa, trattu di na storia di crònuca avvinuta riarmenti ntô paisi di Raddusa (Enna), unni na picciotta di 17 anni s'avìa vinnicatu di l'omu ca l'avìa viulintatu, avvicinànnulu ntâ chiazza dû paisi mascarata di anziana e ammazzànnucci.
Lu munnu di li cantastori siciliani fu particularmenti sviluppatu doppu la Secunna Guerra Munniali, c'happi comu protagunisti Orazio Strano, Turiddu Bella, Vito Santangelo, Matteo Musumeci, Francesco Paparo (Cicciu Rinzinu) e àutri. Ntô 1956, Cicciu Busacca dibbuttau ô Piccolo teatro di Milano cu Pupi e cantastorie di Sicilia.
Nta l'anni succissivi, ncontra a Ignazziu Buttitta e la sò puisìa. Li risurtati cchiù significativi di la sò cullabburazzioni sunnu li misi 'n scena dû Lamentu ppi Turiddu Carnivali, Lu trenu di lu suli e Che cosa è la mafia?.
Nta l'anni '70, travagghia nta lu tiatru cu Dario Fo (Ci ragiono e canto) e partècipa a diversi prugrammi radiutelevisivi.
Cicciu Busacca, omu nicu ca dû tettu dâ sò FIAT 600 mùltipla cantava li stori di l'òmini di Sicilia, mori ntô 1989.
Cullabburazzioni cu Ignazziu Buttitta[cancia | cancia la surgenti]
Comu a Vito Santangelo, Cicciu Busacca cullabburau puru iddu cu lu famusu pueta sicilianu Ignazziu Buttitta
Premi[cancia | cancia la surgenti]
Ntô 1957, Cicciu Busacca, c'apprisintau la storia di "Salvatore Giulianu re di li briganti", vincìu lu premiu di lu 1° Concorso Nazionale dei Cantastorie "Il Trovatore d'Italia", a Gonzaga (Mantova), a cui puru Vito Santangelo participava. Cicciu Busacca vincìu cu la storia di Giovanni Accetta, L'Innucenti vinnicaturi.
Discugrafìa[cancia | cancia la surgenti]
- Lu trenu di lu suli
- Cosa è la mafia
- Canzoni carrettiere siciliane
- La storia di Giuliano (Il re dei briganti)
- La storia di Turi Giuliano
- La storia di Giovanni Accetta
- La storia di lu briganti Musulinu
- La storia di Turi Giulianu
- Lamentu pi la morti di Turiddu Carnivali
- Lu piscaturi sfortunatu
- Storia di Orlando e Rinaldo (paladini di Francia)
- Nascita del giullare. Il treno del sole
- Un uomo che viene dal sud
Filmugrafìa[cancia | cancia la surgenti]
- Fontamara - 1980
Bibliografìa[cancia | cancia la surgenti]
N. Tomasello, Ciccio Busacca, Catania, 2000


text:
Dionisiu lu vecchiu
Dionisiu I o Dionisiu lu vecchiu (c. 432–367 a.C., Grecu: Aιovύσιoς) fu nu tirannu di Sarausa. Cunquistau diversi cità dâ Sicilia e dû sud di l'Italia, si uppunìu â nfluenza di Cartaggini n Sicilia e fici di Sarausa la cità cchiù putenti dî culòi uccidintali dâ Grecia. Participau â guerra dû Peloponnesu pigghiannu la parti di Sparta. Ntô 415 a.C. li ateniesi mannaru na flota granni pi cummattiri contra li sarausani, ma Dionisiu rinisciu a distruggiri la flotta. Secunnu la tradizzioni l'atiniesi doppu chi la flotta fu strutta forru custretti ê travagghi furzati ntê latumî dû paradisu, e riparannusi ntâ grutta canusciuta òi comu uricchiu di Dionisiu, lu tirannu li spiava pi cògghiri nfurmazzioni militari risirvati.


text:
Max Weber
Maximilian Carl Emil Weber (prununciatu: maks ˈveːbɐ) (21 di aprili 1864 – 14 di giugnu 1920) a statu nu iconumista puliticu tidescu ca veni cunzidiratu unu di lu fundaturi dâ sucioluggìa e dâ pubbrica amministrazzioni.
Accuminzau a sô carriera 'nta l'univirsitati di Birlinu, e cchiu tardu travagghiau a l'univirsitati di Fribburgu, Heidelberg, Vienna e Monacu di Baviera.
Ciappi na ranni 'nfluenza supra a pulitica titesca picchini era cunzulenti dô cuviernu e dâ cummissioni ca priparau i bozzi dâ Custituzzioni di Weimar.
Weber eni canusciutu ppi lu travagghiu ca fici supra a socioluggìa dâ riliggioni.
A so opira cchiu famosa jeni L'Etica Prutistanti e lu Spiritu di lu Capitalismu.


text:
Caniattì
Caniattì (o Canicattì nta àutri parrati siciliani) è un cumuni di 35.003 abbitanti dâ pruvincia di Girgenti.
Ìndici
Giografìa[cancia | cancia la surgenti]
Lu tirritoriu cumunali, ô cunfini ntra la pruvincia di Cartanissetta e chidda di Girgenti,a la quali apparteni,si stenni pi 91,41 in media cullina. Lu centru abbitatu jaci, a 465 metri susu lu liveddu dû mari, nta na conca naturali (la vaddi àuta dû ciumi Naru) circunnata di cullini vasci, assai fèrtuli e tradizziunarmenti vucata ê culturi fruttìculi (tannu lu mènnulu, oi la racina Italia, la racina di mustu, la pèrsica e lu varcocu). L'ària si diffirenzia nutevurmenti dû tirritoriu circustanti, unni è assai diffusa la cirialicultura e, n ginirali, n'agricultura stinziva e pòvira. Tali diffirenza è evidenti sìa ntô paisaggiu agrìculu ca ntô centru urbanu.
Storia[cancia | cancia la surgenti]
Prufilu stòricu[cancia | cancia la surgenti]
L’urìggini di Caniattì si pèrdinu ntô tempu. Li rasti archiològgici arritruvati ntâ citati e ntê zoni adiacenti tistimònianu l'asistenza di n'abbitatu già n èbbica pri-rumana. Lu nomu di Caniattì è d'urìggini àrabba. Diriva di Handaq-attin, ca voli diri fussatu d'argilla, topònimu c’attruvamu nta na carta giogràfica dâ Sicilia sutta a li Saracini.
Doppu la cunquista dâ Sicilia di parti dî Nurmanni, lu signuri dû locu prubbabbirmenti l'Emiru Merciabbili Mulè, fu assidiatu e scunfittu dû baruni Sarvaturi Palmeri (ntô 1087), ch’era ô sèquitu dû Conti Ruggeru e chistu pi ricumpenza ci uffrìu la spata e lu duminiu dû fèudu. Sutta la signurìa dî Palmeri, la furtizza àrabba vinni ampliata e prinnìu l'aspettu d’un casteddu veru e propiu cu na turri.
A li nurmanni succideru li Francisi, cacciati appoi di l’Aragunisi. Ntô 1448 lu fèudu di Caniattì vinni cidutu di Antoniu Palmeri, ca nun avìa figghi, a lu niputi Annirìa De Crescenziu. Chistu uttinni dû reghi Giuvanni d'Aragona la "Licentia populandi", zoè la facurtati d’ampliari li cunfini dû fèudu, di ncrimintari l’abbitanti e d’amministrari la Giustizzia. Sutta lu De Crescenziu, Caniattì era na cumunitati rurali ca cuntava di milli a millicincucentu abbitanti, nzidiati ntâ parti àuta dâ citati. A Annirìa succidìu lu figghiu Giuvanni, ca nun avennu figghi màsculi, lassau la barunìa a lu gènniru Franciscu Calòjiru Bonannu, ntô 1507.
Cû casatu Bonannu la citati appi nu ncrimentu dimugràficu mpurtanti; li fiudatari, prima baruna, appoi duchi e nfini prìncipi dâ Cattòlica, fìciru custruiri edifici splèndidi e funtani. La signurìa dî Bonannu durau nzinu a tuttu lu '700, ma versu la fini dû sèculu accuminzau lu sò diclinu; la sucitati fiudali s’avviava a scumpariri. L'ùrtimu dî Bonannu, ntô 1819, cidìu la signurìa di Caniattì ô baruni Gabbrieli Chiaramunti Burdunaru.
Doppu li summussi e rivuluzzioni dû 1848 e 1859/61, junciuta l'unitati d'Italia a Caniattì surgeru banchi, mulini e stabbilimenti ca ncrimintaru lu cummerciu.
Pi la sò pruspiritati agrìcula, funnata suprattuttu supra la cultura dî vigniti di racina di tàvula, Caniattì fu annuvirata ntô 1987 tra li Cento Comuni della Piccola-Grande Italia.
La citati è di sèculi lu centru cchiù mpurtanti longu la dirittrici di cumunicazzioni - oi stratali e ferruviari - ntra Girgenti e Cartanissetta (e di ccà versu Catania e Palermu).
Protagunisti[cancia | cancia la surgenti]
Li protagunisti dâ vita citatina dû novicentu caniattinisi sunnu tanti e annuviràrili tutti fussi mpussìbbili. Èccunni arcuni: Diegu Cigna (farmacista, omu pulìticu, sinnacalista) - Dumìnicu Cigna (avvucatu, giurista, omu pulìticu, pueta) - Giuvanni Guarinu Amella (avvucatu omu pulìticu, giurnalista) - Dumìnicu Missina (sinnacalista, omu pulìticu, cuupirativista) - Gaitanu Rau (avvucatu, omu pulìticu) - Giuseppi Alàimu (giurnalista, scritturi) - Àncilu La Vecchia (giurnalista, stòricu) - Vicenzu Alàimu (cumannanti dî Guardi Municipali, omu pulìticu) - Sarvaturi Sanmartinu (omu pulìticu) - Munz. Vicenzu Restivu (Arcipreti di Caniattì pi cchiù di 50 anni - Pueta - Giurnalista) -
Avvinimenti nutèvuli[cancia | cancia la surgenti]
- Straggi - Sapunarìa Narbone-Garilli (14 di giugnettu dô 1943) Fatti tràggici dû '43 a Caniattì
- Straggi di Caniattì (21 di dicèmmiru dô 1947)-
Econumìa[cancia | cancia la surgenti]
Versu la fini di l'Ottucentu la citati firvìa d’attivitati cummirciali e nnustriali di rilievu; l'agricultura apparìa avanzata e era prisenti macari un cumpartu minirariu forti, cu estrazzioni di sargemma e sùrfaru (lu tirritoriu è cuntìguu a l'autuchianu salinu ca si stenni a Ovest dû cumuni).
Nta l’anni sittanta dû Novicentu l'econumìa lucali prinnìu un slanciu forti grazzi â splusioni dû finòminu dâ cultura ntinziva dâ racina janca di tàvula dâ varitati "Italia", di cui Caniattì divinni centru epònimu. Nta dd’anni la ricchizza appurtata di l'agricultura fu mpruvvisa, tantu di pòniri la citati ntra li centri taliani cchiù dinàmici duranti lu c.d. "boom" econòmicu di l’anni uttanta, ô paru di citatini dû centru-nord d’Italia.
Monumenti[cancia | cancia la surgenti]
Tra li monumenti cchiù mpurtanti s’arricòrdanu:
- Matrici San Pancrazziu, edificata grazzi a l’ufferti dî baruna Adamu e dâ pupulazzioni, ntô 1760. Cunzerva na tela dû "Monòculu" Pietru d'Àsaru, rapprisintanti la Sacra Famigghia, S.Anna, S. Giuacchinu e un dunaturi cu na gistra di frutta, la stàtua di màrmuru dâ Madonna dî Grazzi d’èbbica bizzantina, nu riliquiariu dû setticentu, un dipintu a ogghiu raffiuranti la Vìrgini Addulurata dû pitturi Oliviu Sozzi, na statuedda di màrmuru rapprisintanti l'"Ecci Omu" di bona fattura e d’auturi scanusciutu, un fonti battisimali dû seicentu e àutri òpiri di valuri minuri.
- Cresia di Santu Spìritu cu chiostru allatu, dû seicentu. Lu cunventu fu edificatu pi vuliri di donna Antonia Balsamu Bonannu e dû frati Antoniu Nucera, supra li rasti di n’uratoriu vecchiu. La cresia, a tri navati, cunzerva na stàtua di màrmuru, dî nizzi dû seicentu, rapprisintanti la Madonna cû bammineddu, di scola gagginisca e un Crucifissu, d’auturi scanusciutu, fistiatu ogni annu lu 3 di maiu.
- Cresia dî S.S. Fulippu e Jàcupu dû 1662. Allatu dâ cresia fu edificatu lu Munasteru dî binidittini, oi abbannunatu. La cresia, tra li cchiù beddi di Caniattì, è oi n attisa di ristàuru. Ô nternu si cunzirvàvanu uggetti sacri di granni valuri e nummurusi stucchi di scola sirputtiana.
- Cresia di San Diegu d'Alcalà, prutitturi dâ citati, sedi dâ Cunfratèrnita dî Santi Sibbastianu e Diegu. Ntâ parrocchia s’urganizza la tradizziunali prucissioni dû Venniridìa Santu.
- Cresia di San Franciscu. La cresia, cunzerva na stàtua dâ Mmaculata, arritinuta miraculusa dâ pupulazzioni, ncurunata ntô 1954 dû cardinali di Palermu (Ernestu Ruffini), Riggina dâ citati. La cresia cunzerva na cripta dû '500, scuperta nta l’anni cinquanta dû sèculu scursu e purtroppu nun aperta a lu pùbbricu.
- Cresia San Dumìnicu, dû 1612, cu cunventu allatu. La cresia cunzerva dui stàtui antichi, San Dumìnicu e San Tomasi, arritruvati duranti arcuni travagghi di ristàuru.
- Rasti dâ sicintisca funtana dû Nittunu situati ntô pruspettu dâ turri campanaria dâ Cresia dû Purgatoriu
- Tiatru Suciali (ntô 1927 uspitau a Luiggi Pirandellu cu la sò Cumpagnìa tiatrali), òpira di l'architettu Ernestu Basili. Doppu anni d‘abbannunu lu Tiatru è â fasi finali dû ristàuru e avissi a èssiri nauguratu tra picca.
- Villa Firriatu, sempri dû Basili, edificata â fini di l'800
- Palazzu La Lumia dû XVII sèculu, situ n vìa Cattaneu; n’àutru palazzu La Lumia s’attrova n vìa Marianu Stàbbili
- Palazzu Gancitanu
- Palazzu Adamu
- Palazzu Bartoccelli, già Adamu
- Villa Giacchettu, già risidenza estiva dî mònachi binidittini di Naru
- Rasti rumanu-bizzantini (necròpuli, termi e màrmuri) di cuntrata Vitusurdanu
- Rasti dâ Rocca Barunali, ntô Largu Casteddu
- Cresia Madonna dâ Rocca, edificata ntô setticentu e ristrutturata nta l’anni sittanta dû novicentu. Ntâ cresia, s’attròvanu li spogghi murtali dû Viniràbbili Giuacchinu La Lumia, ca ntô 1881 funnau lu cunventu dî cappuccini, allatu dâ cresia
- Cine-Tiatru Odeon, nauguratu ntô 1952
Purtroppu, pi quantu riguarda li beni culturali, l’Amministrazzioni Cumunali dû doppuguerra a oi, fìciru nenti.
Pirsunaggi illustri[cancia | cancia la surgenti]
La citati detti li natali a diversi pirsunaggi illustri: lu Viniràbbili patri Giuacchinu La Lumia (Missiunariu Apustòlicu ntô Brasili), Munz. Àncilu Ficarra (Latinista, Vìscuvu di Patti, Arcivìscuvu), lu sinaturi Sarvaturi Gancitanu (patriota, sinaturi dû Regnu d'Italia), lu sinaturi Sarvaturi Sammartinu (Avvucatu, Sinaturi dâ Ripùbbrica), lu scinziatu Antuninu Sciascia (Mèdicu, Scuprituri dâ Fotutirapìa), lu filòsufu Calòjiru Àncilu Sacheli (Prufissuri univirsitariu, filòsufu e pidagogu).
Lu patriota risurgimintali Vicenzu Macalusu (Avvucatu, Giurnalista, Patriota dû Risurgimentu), lu capitanu Giuvanni Ippòlitu eroi dâ Granni Guerra dâ Brigata Catanzaru, lu sociòlugu patri Àncilu Brucculeri (Gisuita, Scritturi, ridatturi dâ rivista "La Civiltà Cattolica"), lu tinenti-culunneddu pilota Vicenzu La Carrubba, eroi dâ Secunna guerra munniali, l'avvucatu Dumìnicu Cigna, giurista, parramintari, giurnalista e pueta, l'avvucatu Giuvanni Guarinu Amella, nasciutu a Sant'Àncilu Muxaru ma ca campau a Caniattì (Avvucatu, Giurnalista, Diputatu ô Parramentu), lu scritturi Giuseppi Alàimu (Giurnalista, Scritturi), lu giurnalista Rai Gaitanu Portaloni, lu pueta Peppi Paci, l'uculista Filippu Caramazza (Prufissuri â Clìnica di l'Univirsitati di Bulogna), li maggistrati Rusariu Livatinu e Antuninu Saetta e tanti àutri.
Nascìu a Caniattì midemma Don Rusariu Vella, Salisianu, Missiunariu n Madagascar, dutturi n filosufìa, numinatu di S.S. Binidittu XVI Vìscuvu d’Ambanja (Madagascar).
Cultura[cancia | cancia la surgenti]
La citati è famusa puru pi l'Accademia dû Parnasu, nasciuta ntô 1922. Tra li funnatura, ca putìssiru bonu èssiri paragunati ê "màschiri" dâ cummedia di l'arti s’arricòrdanu n’osti, lu quali diclamava li sò versi ô nternu dâ sò attivitati, lu fascista don Cicciu Giurdanu, un filòsufu, prufissuri univirsitariu e pidagogu, lu pruf. Calòjiru Àncilu Sacheli, un farmacista-giurnalista-pulimista e zoè lu sucialista Diegu Cigna, un baruni eccèntricu e granni viaggiaturi, Austinu La Lumia, n’avvucatu, lu quali duranti un prucessu addumannau la pirizzia psichiàtrica pi lu sò assistutu sulu p’aviri scigghiutu iddu comu difinzuri, Sarvaturi Sanmartinu, un pueta, nciuriatu lu "canturi di Girgenti", Franciscu Macalusu, un custureri, Giuseppi Paci, auturi dî famusi "Màschiri", un vinnituri ammulanti, Petru Grecu. Tra li sò arcadi vannu arricurdati: Luiggi Pirandellu, Marta Abba, Fulippu Tomasi Marinetti, Adrianu Tilgher (ca la difinìu la "cchiù audaci Accademia satìrica taliana"), Liunardu Sciascia e tanti àutri.
Parrata lucali[cancia | cancia la surgenti]
La parrata di Caniattì, essennu, la citati, a cavaddu, ntra li pruvinci di Girgenti e Cartanissetta, hà li sò piculiaritati ca nun s’attròvanu n àutri parti di l'ìsula e ca nfruènzanu lu circunnariu. S’hannu a nutari li studi supra la parrata, supra la sintassi e supra la grammàtica dâ parrata caniattinisa fatti dû salisianu don Faustu Curtu D'Andrìa.
Avvinimenti[cancia | cancia la surgenti]
- Cuncursu nternazziunali giùvini musicisti [1]
Vuci currilati[cancia | cancia la surgenti]
Econumìa[cancia | cancia la surgenti]
Littiratura[cancia | cancia la surgenti]
Pirsunaggi[cancia | cancia la surgenti]
(n òrdini arfabbèticu)
- Giuseppi Alàimu
- Àncilu Brucculeri
- Dumìnicu Cigna
- Munz. Àncilu Ficarra
- Giuvanni Guarinu Amella
- Giuvanni Ippòlitu
- Patri Giuacchinu La Lumia
- Rusariu Livatinu
- Vicenzu Macalusu
- Peppi Paci
- Calòjiru Àncilu Sacheli
- Antuninu Saetta
- Antuninu Sciascia
- Avv. Giuseppi Signurinu
- Sin. Sarvaturi Gancitanu
Storia[cancia | cancia la surgenti]
Liami di fora[cancia | cancia la surgenti]
- Situ sùpira Caniattì - Fotu, Storia, assai àutru...
- Centru di ducumintazzioni dâ Citati di Caniattì
- Vìdiu fotugràficu di Caniattì
- Situ di storia lucali siciliana cu pàggini sùpira Caniattì
Gallarìa fotugràfica[cancia | cancia la surgenti]
-
-
-
-
-
-
-
-
-
-
-
-
-
-
-
-
-
-
-
-
-
-
-
-
Canicatti Torre dell'Orologio.jpg
Turri dû raloggiu
-


text:
Tròccula
La tròccula o tric trac è n'arnisi di lignu cû quali si fa' scrùsciu battennu. Ntî cilibbrazzioni dâ Simana Santa sustiuisci la campana. Lu sònu dâ tròccula assicunna dî cuntesti pò aviri diversi significati: pò vèniri a diri chi lu parrinu havi a annunciari na partî dâ sò cilibbrazzioni, litanìa, o prèdica, o pò vèniri a diri chi li purtatura dâ prucissioni si pònnu arripusari, firmànnusi e appujannu l'uggettu dâ prucissioni (nu santu, na madonna o autru) nti appositi sustegni mòbbili.
Usu ntâ lingua siciliana[cancia | cancia la surgenti]
L'esprissioni bummi a manu e tric trac veni a diri ogni tipu di cosa. Pi esempiu Carmelu sona la trumma, la battirìa, la pianola, bummi a manu e tric trac veni a diri ca Carmelu sona tutti li strummenta mintuvati e àutri ancora.


text:
Cloru
Definizziuni[cancia | cancia la surgenti]
Lu Cloru (in grecu anticu khloros, zzoé viddi) esti nu elementu chìmicu chi havi sìmmulu chìmicu Cl. Iddu pussedi nùmmuru atòmicu 17 e massa atòmica 35,4527. Fa parti di lu gruppu di li alogini.
Carattirìstichi[cancia | cancia la surgenti]
Lu cloru esisti in natura comu gassi aventi la fommula Cl2. Si tratta di nu compostu priculusu e tòssicu chi havi culuri viddognulu. Lu cloru si pripara facennu l'elettrolisi di lu NaCl (cloruru di sodiu) e havi na quantità rannuna di applicazioni nnustriali.


text:
Ciad
La Rippubbrica du Ciad (تشاد) è na ripubbrica di l'Africa cintrali di circa 10 miliuna d'abbitanti. La capitali è N'Djamena.
Giografìa[cancia | cancia la surgenti]
Lu Ciad è dilimitatu ô nord câ Lìbbia, a l'est cû Sudan, ô sudovest cû Camerun e la Nigeria, e a l'ovest cû Niger.
Storia[cancia | cancia la surgenti]
Ntê urtimi seculi, lu Ciad vinni sutta la nfluenza di forasteri. Iennu cchiù darreri, vinni attravirsatu dî mircanti musulmani, scanciannu merci chî populi lucali. Ntô 1891 addivintau na culunia francisi. Duranti la secunna guerra munniali, lu Ciad fu la prima culunia francisi a unirisi cu l'alliati. La ndipinnenza fu raggiunta pacificamenti ntô 1960.
Pulitica[cancia | cancia la surgenti]
Lu Ciad è na ripubblicca.


text:
Zea mays
Lu Zea mays (chiamatu granu turcu, ranu turcu, furmintuni, jimmanu oppuru nigghiu 'n Sicilia) è na chianta ervàcea ànnua dâ famigghia dî Graminàcei (tribbù dî Maydeai).
È urigginariu dâ Mèrica centru-miridiunali e lu nomu (mais) è d'urìggini arauca (maiz).
'N sicilianu veni chiamatu videmma: granuni (o "'ranuni"), furmintuni, granu turcu, ecc.
'N talianu veni chiamatu: granturco o granoturco, granone, formentone, formentazzo, frumentone, grano siciliano, melica o melega, melgone, melgotto, ecc.
Ìndici
Discrizzioni[cancia | cancia la surgenti]
Havi ràdicchi fasciculati, fustu ribbustu e drittu cu gruppa evidenti; li fogghi anchî sunnu guainanti, lanciulatu-liniari; li ciuri sunnu diclini.
Li ciuri maschili sunnu arricogghiuti nta na pannocchia purtata a l'àpici dû culmu, mentri li ciuri fimminili fòrmanu na nciuriscenza a spica ngrussata (spàdici), a l'ascidda dî fogghi a mitati circa dû fustu; la ficunnazzioni è ncruciata.
Li cariòssidi, riunuti a maturitati ntô tùtulu lignusu (vulgarmenti e mprupiamenti ditta pannocchia), assùminu na culurazzioni variàbbili dû jancu ô giarnu, a l'aranciuni addumatu, ô viulàciu. Li cariòssidi sunnu disposti 'n fili di nùmaru pari d'8 a 24, ma si nni ponnu attruvari macai di 4 o 48. Ognidunu gruppu porta na sula pannocchia, cchiù raramenti dui o tri. Lu nùmmaru di pannocchî pi chianta varia assai chî varitati, finu a un màssumu di 23 ntâ varitati "duru".
Mpurtanza ecunòmica[cancia | cancia la surgenti]
Lu granuturcu è tra li ciriali cchiù diffusi ô munnu, comu furmentu e risu.
Li sumenzi dî diversi varitati sunnu usati pi farini, canigghî, mancimi, pâ fabbricazzioni di birra, p'arricavàrinni ogghiu, amitu, ecc.
Lu granuturcu è usatu videmma ntâ fabbricazzioni di licori.
Lu granuturcu veni classificatu 'n basi â lunghizza dû ciclu viggitativu:
- maiulini - ciclu di 170-180 jorna
- austani - ciclu di 140-150 jorna
- austaneddi - ciclu di 110-140 jorna
- cinquantini e quarantini - ciclu di 110-120 jorna
La tagghia dâ chianta diminuisci cû diminuiri dû ciclu viggitativu.
Lu granuturcu addumanna na nutèvuli ammiscata crumusòmica; esiggenza nota ê maiscultura dâ Carnia ca simìnanu un chiccu di granutucu giarnu ogni 20-25 chicchi di granuturcu jancu; ô stissu modu fannu li nnìggini dâ Mèrica cintrali ca ê màrgini o addrittura ô nternu dî campi, simìnanu o tullìranu la prisenza dû tiusinti (Euclaena mexicana), ritinuta d'arcuni butànici la forma spuntània dû granuturcu attuarmenti cultivatu.
Pruduttura[cancia | cancia la surgenti]
Li màssumi pruduttura di granuturcu sunnu Stati Uniti, Cina, Brasili, Messicu, Argintina. 'N Europa è cultivatu sulu ntê riggiuni a stati càuda e ùmita ntê paisi barcànici e 'n Italia.
'N Italia s'attròvanu quasi esclusivamenti mais di tipu nnurata (a cocciu 'n parti còrniu e 'n parti farinusu). Ntê riggiuni frischi, privali la cultivazzioni di mais cchiù tardivi e di granni tagghia, mentri ntê zoni sicchi di chiddi cchiù pricoci e vasci.
Li riggiuni nta cui è maiurmenti cultivatu sunnu: Vènetu, Lummardia, Pimunti e Friuli Vinezzia Giulia (di suli prudùcinu li 2/3 dû granuturcu talianu); la pruduzzioni nazziunali cummigghia l'85% dû fabbisognu nazziunali, lu ristanti veni mpurtatu suprattuttu di Stati Uniti e Mèrica miridiunali.
Alimintazzioni[cancia | cancia la surgenti]
Lu granu turcu è na cumpunenti mpurtanti di l'alimintazzioni umana, e macari di chidda d'armali d'addivamentu: la sò cumpusizzioni chìmica nun è cumpreta comu chidda dû furmentu.
Alimintazzioni umana[cancia | cancia la surgenti]
Lu mais si cunzuma e cucina 'n diversi modi: Ancura supra la pannocchia ca veni lissata o fatta â grigghia. È n'usu tipicamenti miricanu.
Sgranatu e lissatu: li chicchi accussì trattati ponnu èssiri sirvuti nta nzalata o comu cuntornu.
Li chicchi scacciati e tustati si cunzùmanu, a l'usu anglusàssuni, assuppati ntô latti solitamenti pâ prima culazzioni e vennu ditti Corn Flakes, mentri si vennu simpricimenti tustati dùnanu locu a na paddina leggia, janca e cruccanti di forma nun riulari: è lu famusu Pop Corn.
Dû germi s'utteni n'ogghiu ca, comu chiddu di l' giriasuli, cuntribbuisci a abbasciari lu liveddu di culistirolu ntô sangu. Tuttavia havi un puntu di fusioni vasciu, zoè mudìfica la sò struttura a cuntattu cu gradi di caluri rilativamenti vasci e chistu nni renni autamenti scunzigghiàbbili l'usu di cottu, specî pî fritti.
La farina di granuturcu è utilizzata ntâ priparazzioni di diversi piatti (tra li quali lu cchiù notu è la pulenta), arcuni tipi di pani e arcuni duci. Si distinchi 'n farina bramata, a grana grossa, p'uttèniri pulenti particularmenti sapuruti e gustusi, ciurettu di farina pi pulenti pasticciati, moddi e dilicati, fumettu di mais, pi na farina finìssima adatta â pruduzzioni di duci e viscotta. Tra li cchiù noti 'n Italia attruvamu li Pasti di Mèlica.
L'usu dû granuturcu havi lu putiri d'allintari lu funziunamentu dâ tiròidi, e aggisci comu mudiraturi dû mitabbulismu.
Alimintazzioni animali[cancia | cancia la surgenti]
La distinazzioni zuotècnica è chidda cchiù cumuni e cchiù stisa, 'n particulari pi: pullami, buvini, viteddi d'addivamentu, suini, cavaddi e uvini.
Particularmenti elivata è la diggiribbilitati di li strattivi nazzutati, cu valuri di l'òrdini dû 90%. Cchiù mudesta, 'n ogni specî animali, la diggiribbilitati dâ prutiina.
Lu granu turcu veni utilizzatu nta l'alimintazzioni di l'ursi (la cussidditta alimintazzioni "nun diretta"). Nfatti, sti plantìgradi si nùtricanu cû cori dû fruttu dâ chianta dû granuturcu e, ntô cursu dî misi estivi, ntê lucalitati muntani e pidimuntani dû Parcu Nazziunali d'Abbruzzu, l'ursu si nni cibba a sazzitati duranti l'uri nutturni. Nta l'anni nn'arreri, l'Enti Parcu, cu na biddìssima e afficaci nizziativa, avìa privistu còngrui rimbursi ê privati cittadini pirchì cultivàssiru a mais (o a àrvuli di fruttu) li sò appizzamenti di tirrenu e nni distinàssiru parti dâ riccolta a l'alimintazzioni di l'ursu. 'N tali modu li campi cultivati s'èranu stisi sempri cchiù nta l'àrî ô di fora dî centri urbani e l'ursu putìa purtàrisi ntê siti, cu cchiù sicurizza pâ sò nculumitati. Purtroppu oi a càusa dî difficultati ecunòmichi di l'Enti Parcu, stu prucettu nun è cchiù attivu e l'ariali cultivati si sunnu arriduciuti nutevurmenti criannu un nutèvuli disaggiu tra la pupulazzioni ursina ca, si vidi sempri cchiù spissu, custrinciuta a abbicinàrisi ê centri abbitati cu cunziquenzi facirmenti mmagginàbbili.
Buvini[cancia | cancia la surgenti]
La granedda di granuturcu veni sumministrata 'n pannocchia, 'n granu nteru o dicurticatu, 'n granu, 'n granu vapurizzatu e scacciatu, 'n granu macinatu. Ccillenti mancimi pî vacchi di latti, abbastacchì è ntigratu cu àutri alimenti 'n gradu di cumpinzàrinni la dificienza prutèica. Lu granuturcu è un cibbu pisanti e pirchistu tanti addivatura prifirìscinu usàrilu comu parti di na'ammiscata di cuncintratu cu furaggi cchiù ricchi di cillulosa, comu la canigghia o l'oriu macinatu.
Suini[cancia | cancia la surgenti]
Lu granuturcu è lu ciriali d'elezzioni pû ngrassu dû maiali, tantu di vèniri prisu comu standard di cunfrontu cu àutri ciriali. Li dificienzi prutèichi vennu curretti cu sieru di latti e câ junciuta di na justa pircintuali di cruscami e farini prutèichi, d'arridùciri manu manu ca lu suinu crisci.
Pullami[cancia | cancia la surgenti]
Videmma nta l'alimintazzioni dû pullami è un prizziusu e nun sustituìbbuli mancimi di basi. La quantitati d'usari addipenni dâ scigghiuta d'àutri mancimi, ca sunnu 'n gradu di dunari un bonu apportu d'amminuàciti essinziali, di càuciu e di vitamini.
Cavaddi[cancia | cancia la surgenti]
Nzèmmula a l'aina, lu granuturcu è lu ciriali cchiù sumministratu ê cavaddi. L'equini sàrvanu megghiu lu sò pisu siddu alimintati cu frenu e granuni, mmeci ca cu frenu e aina.
Storia[cancia | cancia la surgenti]
Resti di granu turcu scuperti 'n Mêssicu, acchiànanu ô 3000 a.C.. 'N arcuni ritruvamenti archiològgici di l'anni '60, a Citati dû Mèssico, foru scuperti pòllini dâ specî 'n turrena ca foru datati a circa uttantamila anni prima.
Sicuramenti canusciuti di Maya e Aztechi, nfatti lu diu dâ chiuvuta era raffiguratu cu 'n manu na chianta di granuturcu. Lu granuturcu fu purtatu 'n Spagna di Cristuforu Culommu.
'N Italia fu canusciutu versu lu nizziu dû XVI sèculu, ma la sò ntruduzzioni 'n Europa fu assai lenta. Vinìa chiamatu (e l'è tuttura) granturcu, pi nnicàrinni la pruvinenza esòtica.
Ntô XVII sèculu la cultivazzioni dû granuturcu si diffunnìu ntâ chianura padana; 'n prupòsitu, Emiliu Sireni scrissi "di marcia triunfali dû granuturcu" (Storia del Paesaggio Agrario: cap. 55) e junsi "nunustanti li risistenzi e li cuntrasti dî travagghiatura agrìculi (jurnateri), lu cui sfruttamentu e li cui cunnizzioni alimintari arrèstanu fortimenti aggravati dâ diffusioni dû granu turcu. La cultura e lu cunzumu dû granuturcu ntrasi suventi nun sulu a chiddu dî ciriali minuri tradizziunali ma nzinu a chiddu dû furmentu; e già lu Goethe, ntô sò viaggiu 'n Italia, putìa rilivari li cunziquenzi nifasti di n'esclusiva nutrizzioni a basi di granu turcu pî pupulazzioni rurali".
Ntô XVIII sèculu lu granuturcu, nunustanti risulti carenti d' amminuàciti essinziali e dipaupiranti pû turrenu, si spanni pû prufittu c'arrinesci a garantiri.
Cultivazzioni 'n Italia[cancia | cancia la surgenti]
Ntô trivenetu si cultiva lu granu turcu giarnu (Maranu Vicintinu) e varitati cû chiccu jancu; ntê Lanchi s'usa ancura oi la varitati ottufila 'n quantu la pannocchia è custituiuta d'ottu fili di simenzi. Ntô Canavisi è tuttura ripirìbbuli la "melia d'la spina " (o pignulettu o nustranu d'ìsula), varitati assai priggiata e pruduttiva cu chicchi dutati di punta spinusa.
Linguaggiu dî ciuri[cancia | cancia la surgenti]
Ntô linguaggiu dî ciuri e dî chianti è cunziddiratu sìmmulu di pruspiritati.


text:
MMORPG
Lu tèrmini Massive(ly) Multiplayer Online Role-Playing Game e lu sò acrònimu ngrisi MMORPG idintìfica nu jocu di computer chi veni jucatu supra l'internet. Migghiara di jucatura cci ponnu participari ntrippitannu pirsunaggi chi si evòlvinu nzèmmula ô munnu chi li circonna e nta cui càmpanu.
La diffirenza cchiù granni cu l'àutri jòcura di computer è ca lu munnu veni chiamatu "Munnu pirsistenti". Signìfica ca l'àutri cuntìnuanu a jucari e evòlvirsi puru quannu unu nun staci jucannu, comu na speci di munnu parallelu, cu la sò econumìa, pulìtica, li sò verri, ecc.
Vuci currilati[cancia | cancia la surgenti]
Liami sterni[cancia | cancia la surgenti]
Siti nfurmativi:


text:
Sicilia bedda paroles
Paroles de la chanson Sicilia bedda :
Sicilia bedda, Sicilia bedda,
vogghiu iucari cu ‘dda funtanedda
Sicilia bedda, Sicilia bedda,
m’ammanca assai curriri ‘nda vanedda,
l’occhi d’immiria cianu sempri ammanciari,
ca a la terra voli ‘u sangu sucari,
e a li sciacalli ca si fannu ragioni,
ca supra i templi fannu casi e casuni
Sicilia bedda, Sicilia bedda,
Prena di focu ie di suffaredda
Sicilia bedda, Sicilia bedda,
trasi ‘ndo cori, nesci de vuredda,
nun pozzu iu pinsari ca’ supra
lu strittu sarà,
na granni ummra ca lu mari oscurerà,
ca tutti i pisci mischineddi a panza all’aria e
l’occhi fora
aspettanu sulu ca quaccunu cchiù
nun mora
Sicilia bedda, Sicilia bedda,
comu nu suli, comu na vastedda,
Sicilia bedda, Sicilia bedda,
niautri a cantami cu’ tantii sturnedda,
proverdi, frasi, cunti e miniminagghi
janu paroli comu tanti tenagghi
ca picca picca a genti i uora i vulissi capiri,
fossi stu schifu si putissi finiri
Sicilia bedda, Sicilia bedda,
fammi tastari a duci nipitedda,
Sicilia bedda, Sicilia bedda,
spacca ‘n limini ie dammi n’autra fedda
cu stu finali fazzu ‘n votu ri curaggiu a mo’ genti,
da Sarausa finu a chiazza di Girgenti
Avola, Noto, Palazzolo, Solarino e Pachino
Avemu ‘n cori di speranza chinu chinu.
[ Merci à >romanozembrotta d'avoir ajouté ces paroles ]


text:
Santuzzu binidittu di lu me' paisi,
di animu nobbili e di cori durnisi,
lassasti la famigghia e la 'nnamurata
e isti appressu l'Angiulu ca ti fici strata.
Lassànnuti arreri unuri e ricchizza,
cunsidirannuli sulu munnizza,
comu'na fogghia di lu ventu ti facisti purtari
e la rutta fu cuntenta appena ti visti arrivari.
Ti facisti 'n signu di cruci prima di trasiri
e capisti ca chiddu di Diu era lu vuliri;
chi ni vali aviri tuttu e perdiri l'arma?
pinsasti la notti, quannu tuttu si carma.
Pi cuscinu 'na petra e ppi cuperta lu scuru,
ccu lu Signuri accantu ti sintevi sicuru;
appenna lu suli 'nti la rutta tuppuliau
assiemi a ttia l'Aspicuddu si ruspigghiau.
La cruci 'nti la ritta e 'n libru 'nti la manca
"Lu Signuri è me pasturi, nenti mi manca";
e accussi passasti li jorna di la vita
priannu ccu firvuri e facennu lu rrimita.
E fu tantu l'amuri c'a Diu purtasti
ca quannu muristi t'inginucchiasti,
e Diu vidennuti 'nti dda santa pusizioni
accussì ti vosi 'nta ogni prucissioni.


text:
Prima guerra munniali
La Prima guerra munniali (pi li cuntimpurànii Granni guerra) fu lu cunfrittu accuminzatu lu 28 di giugnettu dû 1914 doppu l'ammazzatina di l'archiduca Franciscu Firdinannu, aredi di lu tronu di lu Mpiru Austru-Ungàricu, chiumputa a Sarajevu (Bosnia) lu 28 di giugnu dû 1914 di parti di lu studenti nazziunalista serbu-busnìacu Gavrilo Princip, e accabbatu l'11 di nuvèmmiru dû 1918 cu la rinnuta di la Girmania.
Storia[cancia | cancia la surgenti]
sò accuminzagghia la Prima guerra munniali vidi lu ncontru di lu Mpiru cintrali di Girmania e Austria-Ungarìa contru a la Serbia, lu Muntinegru, lu Bergiu e li nazzioni di la Ntisa Trìplici: Francia, Regnu Unitu (chî Dominion) e la Russia.
Lu cunfrittu s'allaricau succissivamenti a chiù nazzioni. Traseru n guerra alliati di lu Mpiru cintrali: lu Mpiru Uttumanu (1914) e la Bulgarìa (1915).
Traseru n guerra alliati di la Ntisa Trìplici: lu Giappuni (1914), L'Italia, ca lassau l'Allianza Trìplici (1915), lu Portugallu (1916), la Rumanìa (1916), li Stati Uniti (1917), Panama (1917), Cuba (1917), la Grecia (1917), lu Siam (1917), la Libberia (1917), la Cina (1917), lu Brasili (1917), lu Guatemala (1918), lu Nicaragua (1918) è lu Costarica (1918).
Tutti li cuntinenti participaru accussì ca si potti difiniri la guerra comu "munniali", pi la prima vota ntâ storia.
Ntâ Turchìa[cancia | cancia la surgenti]
Lu 25 di aprili dû 1915 nu squatruni di l'Australia e dâ Nova Zilanda cummattìa: li forzi d'ANZAC attàccanu la Turchìa ntâ pinisula di Gallìpuli unni mòrinu tanti surdati d'ogni latu.


text:
In u 1729 principiava a rivolta di Corsica contr'à Genuva, chì sbuccerà nant'à l'indipendenza è u guvernu di Paoli, 26 anni più tardi.
Custì semu in u 1731. Dui anni dopu, l'ordine ùn hè ancu ristabilitu in l'isula. I Balanini dinù sò entrati in resistenza è danu a pena in capu à i Genuvesi. À tal puntu ch'elli chjamanu l'imperatore d'Alemagna, Carlu VI, per aiutalli.
D'agostu 1731, sò 3600 suldati tedeschi chì sbarcanu in Bastia, cumandanti da u generale Wachtendonck. Di settembre, sò 600 novi suldati in più chì venenu, cummandati da u generale De Vins.
Ma di ghjennaghju 1732, De Vins si sente appena troppu in cunfidenza. Decide di piglià u paese di Calinzana. Pochi armati, senza veramente sperienza militare, Calzaninchi ùn puderanu tene troppu tempu.
Tandu, un apicultore hà l'idea d'utilizà e so ape cum'è arma. Hà inventatu una sorte di guerra ecologica. Face a distribuzione di bugni à i paisani chì s'approntanu à riceve i suldati alemani. I bugni sò messi à e finestre di e case. À fianc'à i patriotti corsi, l'ape sò in postu è aspettanu.
Quandu i Tedeschi facenu per entre in u paese, in più di e fucilate è di l'oliu caldu, si ricevenu in faccia i bugni piene d'ape arrabiate chì zìnganu è pugnenu i poveri suldati. Hè un scumpientu. Innù a panicca, l'alemani cappianu e so arme, chì Calzaninchi ricupereghjanu. U generale De Vins hè addisperatu. S'era appruntatu à tuttu, ma micca à l'ape.
Ci vole à crede ch'ellu ùn hè veramente micca u ghjornu di u poveru genereale De Vins. U rinforzu di i patriotti vene prestu postu chì in Ziglia, ci hè u generale Giafferri chì tene a so cunsulta. Amparendu a nutizia, si rendenu in Calinzana per purtà u rinforzu à i so paisani. Duiecentu alemani sarianu stati tombi quellu ghjornu.
Allora di siguru, ùn si sà ciò chì hè a parte di legenda, è a parte di verità. U mitu s'hè impatrunitu di a storia, chì ùn hè siguramente micca cusì sèmplice. Ma sempre avà, nant'à u campanile di u paese di Calinzana, si pò leghje una lastra chì dice chì quì, ci hè statu una battaglia u 14 ghjennaghju 1732. A memoria pupulare hè tenutu u ricordu di a battaglia, è u locu si chjama Campu santu di i tedeschi.
Ùn hè forse micca tuttu veru, ma avà, truverete un altru gustu à u mele di Calinzana...


text:
Scienza
Scienza, ( dû latinu "scientia" chi veni a diri "canuscenza") è na disciplina chi tenni a ricògghiri di manera sistimàtica tutti li finòmina tistàbbili e riproducìbbili e a classificàrili secunnu liggi e tiurìi.
La scienza ntâ sò accizzioni cchiù ginirali ragggruppa pirciò disciplini assai diversi comu la bioluggìa, la gioluggìa, l'astronumìa, chi sunnu quarchi vota chiamati scienzi naturali (ntâ littiratura tidesca l'esprissioni Naturwissenschaft, chi veni a diri scienzi naturali è assai cumuni); ma puru scienzi applicati all'attivitati umana comu la ncignirìa, l'ecunumìa, o scienzi puri comu la matimàtica.


text:
Sèculu XVIII
Lu diciuttèsimu sèculu, chi va di l'anni 1701 ô 1800 è cunsidiratu lu sèculu di l'illuminismu. Idei novi trasunu ntâ cultura dî genti.
Abbinimenti di mpurtanza storica[cancia | cancia la surgenti]
- 1776: Li Stati Uniti dichiaranu la nnipinnenza di l'Ingriterra.
- 1789: La Rivuluzzioni francisi.
In Sicilia[cancia | cancia la surgenti]
Lu diciuttèsimu sèculu 'n Sicilia vidi la ricostruzzioni dî cità distrutti dû tirrimotu dû 1693. Fu grazzi a stu malu abbinimentu chi si nascèru li cità rinnuvati dâ Sicilia urientali, nti nu stili Baroccu tardivu rispettu ô resti di l'Europa.
Li dicenni[cancia | cancia la surgenti]
1800 (l'ùrtimu annu dû sèculu XVIII)


text:
Chacrinha
José Abelardo Barbosa de Medeiros, megghiu notu comu Chacrinha (Surubim, 30 di sittèmmiru 1917 – Riu de Janeiru, 30 di giugnu 1988) fu nu prisintaturi radiu-tilivisivu e uòmunu di spittàculu brasilianu. Né so prugrammi ha datu vita a na particulari figura di valletta: a chacrete, ca pò èssiri cunsidirata n'antinata dê nostri velini.
Né so prugrammi furunu lanciati pirsunaggi comu Roberto Carlos, Paulo Sérgio e Raul Seixas, tra li àutri. A partiri di l'anni sittanta dô XX sèculu era chiamatu Velho Guerreiro (Vecchiu Guerrieru) ppi na citazzioni fatta da Gilberto Gil ntâ canzuna Aquele Abraço.


text:
Tocca bieni sienti Sud Sound System te sta chiama
Ole cu te dice na cosa de persona
Tocca, tocca bieni sienti Sud Sound System te sta chiama
Tocca bieni sienti moi, Tocca bieni sienti moi
Tocca sienti la musica te chiama
Ole cu te tice na cosa te persona
Comu na vagnona su de mie se abbandona
Tante emozioni iddhra è capace cu me dona
Quandu sienti ca ete iddhra ca te pija
Te gira te ota te ‘mbrija e te sbrija
Tuttu è chiù bellu quannu è iddhra ca te pija
Se stae ‘nna meraviglia
Dialettu salentinu italianu giamaicanu
Spagnulu o africanu a mie me sona
Bona la musica ‘ntra l’anima
Te quannu era piccinnu me stimola e me chiama
Basta la metrica lu ritmu ca secuta ma puru
‘Ntra l’aria na melodia
Tuttu me careca se ‘ncete lu stile capace
Parla puru te la vita mia
Ma basta te sulu puru iddhra
Se la capu ole cu se ‘mpoggia
Su ogne tipu te pensieru ca denta positivu
Ca te ne lea la raggia
Basta te sulu puru iddhra
La lingua me scivola e se ‘ncoddhra
Zighidugudu dugudagadagadanda
Pe tutta la vita
iddra la sai ca cu tie camina
Cu lu lu sule e le stelle,
li pianeti, la terra e poi la luna
Te scanza la noia, la raggia e puru la malesciana
Mo te sta chiama
Mo te sta chiama
Cu te libera la capu eleva lu pensieru
E moi lu corpu miu s’ha descetatu
De stu suennu ca me lassu retu
E moi brusciu fuecu ‘mpezzecatu
Sai ca nu servenu effetti speciali
Specie quannu vibranu le corde vocali
Suntu la strata te tutti li pensieri
Esprimu cu iddhre emozioni reali
Quannu punnu nu cercu rivali
Ma se me ‘nzurti te mosciu ca nu bali
Comu le luci de le stroboscopiche
Tenimu rime ca su catastrofiche
Tocca bieni sienti Sud Sound System te sta chiama
Ole cu te tice ‘nna cosa de persona
Tocca tocca bieni sienti Sud Sound System te sta chiama
Tocca bieni sienti moi tocca bieni sienti moi


text:
Ncignirìa ginètica
La Ncignirìa ginètica, è na branca di la bioluggìa, ca si òccupa di lu cumpurtamentu di li geni e macari di li sò mudificazzioni 'n ditirminati circustanzi, ca ponnu èssiri prudutti d'òmu o macari di la natura stissa.
La genti ca la studìa si spicializza nta lu campu dâ midicina, dâ farmacìa, nnâ cura di li malattii ginètichi (comu lu tumori e àutri mali di cori) e videmma nnû campu dâ cucina stransgènica e di li prudutti mudificati nti li geni. Sicunnu assai genti pistiari manciari geniticamenti mudificati è mala cosa, pi vari mutivi murali o macari picchì la cosa 'un eni cunzidirata sicura. Chistu picchì accamora nun si sapi comu poti riaggìri l'urganismu di li èssiri umani cu sti manciari addifiniti "picca naturali" o artificiali.
C'eni nu rischiu ca quarchi urganismu giniticamenti mudificatu, li accussiddetti "OGM" (di lu talianu "Organismi Geneticamente Modificati") s'adatta megghiu a viviri nta natura e pigghia lu spazziu vitali a quarchi àutru ogganismu.
Quarchi mudificazzioni ginetica putissi macari passari a urganismi nun mudificati comu capitau e i timpi da vacca pazza cu li prioni.
Autri scinzati nun penzanu ca eni na cosa pussibbili.
E autri ancora sientunu a diri ca li rischi su picca cosa in confrontu a li cosi pusitivi.
Li mudificazzioni ginetichi chiu famusa su chiddi di pianti ca appruduciunu li pesticidi iddi stissi.
A ingigniria ginetica eni utilizzata macari pi prudurri insulina pi li diabbetici e pi clunari animala. Lu prucessi d'ingigniria inetica eni n'aggumentu cumuni di discussioni tra lu pubbricu ginirali, li scinzati e li luminari univissitari.


text:
Site rassicuratu, ùn site dunque micca u solu à avè l'ovu di sti tempi.
U terzu luni di u mese di ghjennaghju hè d'appressu à certi studii inglesi u peghju ghjornu di l'annu.
Si capisce bè perchè : manca a luce, e feste sò passate, e debbite crisciute, a paga ùn hè ancu cascata, e bone risuluzione sempre micca pigliate, u tempacciu, u fretu, è a trippa chì ùn parte più.
Aghjustemuci l'avvicinanza di e territuriali, e perspettive di sviluppu in Corsica, un'isula à l'addisperu, Santini è Rocca Serra, u Sporting chì piglia a falata, Sarkozy, i lotissements chì crescenu in ogni locu, i Corsi messi fora è quelli messi in prigiò è i conti sò boni.
È ùn parlemu mancu di Paul Giacobbi purtatu cum'è capimachja di a rivuluzione corsa di u 2010.
Dunque, site bonu pè un cocktail Prozac-Temesta-Gin Tonic.
Bon, speremu quantunque chì u blue monday ùn duri micca tuttu l'annu...


text:
Fanu
Fanu (ntô talianu: Fano) è un cumuni d'Italia ntâ pruvincia di Pesaru e Urbinu, ntâ riggiuni Marchi.
E' un portu turìsticu mpurtanti di l'Adriàticu e macari pâ pisca. E' famusa pû sô carnalivari: lu cchiù anticu d'Italia. La citati havi circa 62.000 abbitanti (ntô 2005) e, grazzî â sô pupulazzioni, è la terza citati dâ riggiuni doppu Pesaru e Ancona.
Nta l'Antichitati fu diggià canusciuta comu Fanum Fortunae nomu ca rimanna ô Tempiu dâ Furtuna. L'arcu di Augustu, situatu â una dê porti dâ citati tistimonia di la mpurtanza di Fanu all'ebbica rumana.
Oggi Fanu è attravirsata dâ strata statari 16 (chiamata l'Adriàtica) e di l'autostrata A14 (Bulogna-Tàrantu). Mentri nta l'èbbica rumana fu culligata a Roma grazzî â strata cunsulari "Via Flaminia".
Li sô abbitanti si chiàmanu "fanisi". Lu sô Patrunu è "San Paternianu" cummimuratu lu 10 di giugnettu.
Culligamenti esterni[cancia | cancia la surgenti]
- Situ officiari dâ citati di Fanu
- Situ dû turismu fanisi
- Situ dû portu di Fanu
- Situ officiari dû carnalivari di Fanu
Rifirimenti: Fano in italiano


text:
Marketing
U marketing (parola inglese, spessu abbrieviatu cù mktg) hè u ramu di a scienza economica chì si occupa di u studiu discrittivu di u mercatu è di l'analisi di l'interazione di u mercatu o puru di l'utilizatori cù l'impresa.
U termine piglia a so origine in a parola inglese "market", cù l'aghjunta di a disinenza di u girundiu pè indicà a participazione attiva.
Marketing significheghja "piazzà annantu à u mercatu" è cumprende tutte l'azzione di l'imprese distinate a piazzà i prudutti, pè cercà u più grande prufittu.


text:
Àrcamu
Àrcamu (pi talianu: Alcamo) è na citati a 53 chilòmitri di Tràpani. N sicilianu l'abbitanti sunnu chiamati "arcamisi".
Storia[cancia | cancia la surgenti]
Lu nomu “Arcamu” nun si sapi precisamenti di dunni veni, ci sunnu varii virsiuna, anticamenti si cridía chi era na palora arabba ma è cchiù probabbili chi veni o di la palora siciliana caccamu o di Arcamu di Troia chi aiutau a lu Re Priamu nta la guerra di Troia. Lu primu nùcliu nascìu 'n capu lu munti Bonifatu dunni c'èni na necropuli, e li resti di Longuru (un villaggiu Elimu a guardia di Siggèsta). L' Elimi si facìanu discenniri puru di li Troiani, ma sapemu chi a liveddu linguisticu eranu un populu Italicu comu li Siculi, si penza chi eranu lu stissu populu. Successivamenti doppu chi li Rumani scunfiggeru a li Cartagginisi, l'abbitanti di Longuru scinneru di la muntagna, pi putiri travagghiari li terri, e stu novu centru pigghiau lu nomu latinu di Longaricu(m), pi chissu s'attruvaru videmma antichi tannuri Rumani, chi sirvìanu a travagghiari la ciramica, nta lu tirritoriu sutta la muntagna. Lu primu documentu chi parra di Arcamu è di lu 1154 nni un passu di lu libbru di Ruggeru, scrivutu di lu giugrafu arabbu Al-Idrisi, chi ammùntua Arcamu comu un quasali 'ranni cu tirrena boni a siminàri. Tannu li cristiani si n'avíanu turnatu a stari arreri 'n capu lu munti Bonifatu, mmeci sutta ci stavanu li mussurmani.
La citati dunni s’attrova ora fu ri-funnata ni lu 1233 di lu Mpiraturi Fidiricu II di Hohenstaufen (Fidiricu I di Sicilia) chi poi appi a assicutari li mussurmani pi nun farili strarriari cu li cristiani, vistu chi ci fù un ribellamentu di iddi di lu 1221 ô 1243, e dunca li cristiani pòttiru scinniri di la muntagna. Accussì li quattru quartera chi spartìanu Arcamu (S. Vitu, S. Liunardu, S. Ippolitu e S. Nicolò) addivintaru cristiani.
Fu tannu chi ddocu nascìu lu famusu pueta dâ Scola Siciliana Ciullu d'Àlcamu. La citati addivintau prima un feu dâ famigghia Ventimiglia ( e n’arristau na turri d’un casteddu ncapu lu munti Bonifatu) e poi passau sutta li Cunti di Muòrica chi vi lassaru un beddu casteddu chi s’ attrova ni la Chiazza di la Ripubbrica, ditta all'Arcamisi "Ncapu lu chianu".
Àrcamu Marina[cancia | cancia la surgenti]
E' na lucalità turìstica cu na plaja dorata troppu bedda di circa 11 Km chi ntâ stati si pòpula di turisti chi vennu di tutti li banni.


text:
Franco Battiato - Stranizza D'Amuri Lyrics
'Ndo vadduni da Scammacca
i carritteri ogni tantu
lassaunu i loru bisogni
e i muscuni ciabbulaunu supra
jeumu a caccia di lucettuli...
'a litturina da ciccum-etnea
i saggi ginnici 'u Nabuccu
'a scola sta finennu.
Man manu ca passunu i jonna
sta frevi mi trasi 'nda lI'ossa
'ccu tuttu ca fora c'è 'a guerra
mi sentu stranizza d'amuri... I'amuri
e quannu t'ancontru 'nda strata
mi veni 'na scossa 'ndo cori
'ccu tuttu ca fora si mori
na' mori stranizza d'amuri... I'amuri.
Download this song with Freemake MP3 Boom or YouTube-MP3.org


text:
24 di nuvèmmiru
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 2004: Italia: Ê 23:59 na forti scossa di tirrimotu (5,2 dâ scala Richter) veni avvirtita ntô nord d'Italia. L'epicentru è stato isulatu vicinu lu Lagu di Garda.
- 2004: Ucraina: Crisci la tensioni doppo l'esitu (cuntistatu) dû balluttaggiu pi l'elezzioni di duminica chi havi vistu vinciri Viktor Yanukovich. Mentri a Kiev fannu l manifistazzioni di chiazza (e è statu annunziato nu sciopiru ginirali).
Nati[cancia | cancia la surgenti]
- 1632: Baruch Spinoza, filòsufu ulannisi
Morti[cancia | cancia la surgenti]
- 1963: Lee Harvey Oswald, assassinu di John Fitzgerald Kennedy
- 1991: Freddie Mercury, cantanti ngrisi


text:
1991
Dâ Wikipedia, la nciclupidìa lìbbira.
Ìndici
Abbinimenti[cancia | cancia la surgenti]
- 16 di jinnaru: Iraq - Li Stati Uniti e 27 paisi culligati attàccanu l'Iraq pà sò accupazzioni dû Kuwait.
- 1 di frivaru: Africa dû Sud - Lu cuvernu sudafricanu abbulisci l'ùrtimi liggi razziali ancura funziunanti: accussì finisci l'Apartheid.
- 9 di aprili: La Giorgia s'addichiara la sò ndipinnenza di l'Unioni Suviètica.
- 20 di austu: L'Unioni Suvietica - l'Estonia s'addicchiara la ndipinnenza di l'Unioni Suvietica.
- 21 di austu: La Lettonia s'addicchiara la ndipinnenza di l'Unioni Suvietica.
- 21 di austu: Termina lu tintatu corpu di statu contra Mikhail Gorbachev.
Nati[cancia | cancia la surgenti]
- 13 di sittèmmiru: Maria Perrusi, Miss Italia dû 2009.
- 10 di uttùviru: Gabriella Cilmi, cantanti pop di uriggini calabbrisi.
- 21 di nuvèmmiru: Deborah Iuratu, cantanti rausana.
Morti[cancia | cancia la surgenti]
- 28 di sittèmmiru: Miles Davis, jazzista miricanu
- 24 di nuvèmmiru: Freddie Mercury, cantanti ngrisi


text:
REGGIO CALABRIA. Di seguito l'elenco delle persone arrestate nell'ambito dell'operazione della Guardia di finanza di Reggio Calabria contro il riciclaggio. I destinatari dell'ordinanza di custodia cautelare in carcere sono: Vincenzo Andronaco, 38 anni, di Oppido Mamertina; Andrea Angelo, 33 anni, di Alcamo (Trapani); Salvatore Angelo, 62 anni, Salemi (Trapani); Rocco Arena, 41 anni, di Taurianova; Paolo Baccarini, 45 anni, di Modena; Vincenzo Dattilo, di 55 anni, di Lamezia Terme; Antonio Drago, 54 anni, di Valledolmo (Palermo); Michele Fidale, 50 anni, di Polistena; Francesco Filippone, 31 anni, di Melicucco; Rocco Santo Filippone, 71 anni, di Anoia; Antonino Galasso, 59 anni, di Cittanova; Nicola Galati, 53 anni, di Vibo Valentia; Francesco Grupico, 54 anni, di Marina di Gioiosa Ionica; Antonino Napoli, 57 anni, di Polistena; Alessio Vincenzo Rovitti, 36 anni, di Cassano allo Ionio; Carmelo Sposato, 37 anni, di Taurianova; Giuseppe Sposato, 46 anni, di Taurianova; Antonio Surace, 34 anni, di Polistena; Rocco Ursino, 51 anni, di Locri. Sono stati disposti gli arresti domiciliari per la sola Daniela Rozzi, 43 anni, di Modena
© Riproduzione riservata


text:
Bibblioteca Nazziunali dû Parramentu giappunisi
Stabbiluta ntô 1948 p'aiutari li membri dû Parramentu giappunisi (国会 o Kokkai pi giappunisi) câ ricerca di quistioni chi si tràttanu di l'amministrazzioni dû cuvernu, la Bibblioteca Nazziunali dû Parramentu giappunisi (国立国会図書館 o Kokuritsu Kokkai Toshokan pi giappunisi) è l'ùnica bibblioteca nazziunali pi tuttu lu Giappuni. Sta bibblioteca havi nu scopu sìmili a chiddi chi s'attròvanu nta l'àutri paisi dimucràtici, p'asempiu, la Bibblioteca dû Cungressu dî Stati Uniti chi asìstinu pi dari lu sò supportu a li membri eletti a l'àutri upirativi dû cuvernu, ntô senzu di ricerca e cunzigghi nnipinnenti e doti.
La Bibblioteca Nazziunali dû Parramentu giappunisi cumprenni dui parti amministrativi chi pâ majuranza s'attròvanu a Tokyo e Kyoto, e poi a certi vranchi d'àutri bibbliotechi.


text:
Ìsuli Baliari
L' Ìsuli Baliari (nomu ufficiali catalanu Illes Balears, n spagnolu Islas Baleares) sunnu n' arcipèlucu dû Mari Meditirràniu occidintali, ca forma na cumunitati autònuma dâ Spagna. Lu capulocu è Palma di Maiorca. La cumunitati autònuma è cumposta di na sula pruvincia.
Li lingui ufficiali sunnu lu catalanu e lu castigghianu. Lu nomu catalanu, Illes Balears, è usatu dû cuvernu spagnolu.
L'ìsuli principali sunnu Maiorca, Minorca, Ibbiza, e Formentera, tutti pupulari distinazzioni turìstichi.
Tra l'ìsuli minuri c'è Cabrera, c'òspita lu Parcu Nazziunali di l'Arcipèlucu di Cabrera.
N senzu stritto, Maiorca e Minorca sunnu l'Ìsuli Baliari veri e propi, mentri Ibiza e Formentera appartennu ê Ìsuli Pitiusi, ma tutti li dui gruppi vennu di sòlitu innicati comu Baliari.
Storicamenti, l'ìsuli hannu statu nvasi dî Rumani, dî Vàndali, dai Bizzantini, di l'Àrabbi, e dî Catalanu-Aragunisi. Li Catalanu-Aragunisi inizzialmenti cuvirnaru li Baliari tràmiti un regnu vassallu, lu Regnu di Maiorca. N sègutu li ncurpuraru dirittamenti ntô Regnu Aragunisi, ntô 1344; stt'ùrtumu regnu vinni succissivamenti assurbitu dâ Spagna.
Minorca fu na dipinnenza britànnica ntô XVIII sèculu.


text:
The Fox and the Hound
L'ortografia è a grammatica di 'ssu articulu ùn sò micca currette. Pudete cuntribuisce à ammigliurà le.
The Fox and the Hound (in corsu: "A volpe è u cane da caccia"; tìtulu francese: Rox et Rouky, corsu: "Rox è Rouky") hè un filmu americanu d'animazione è drama di l'annu 1981, prudottu da Walt Disney Productions è vaguement basatu annantu à u rumanzu di listessu nome par Daniel P. Mannix. Lu vinti-quartu filmu d'animazione di Disney, u filmu nzigna a storia di dui amici nun prubbàbbili, una volpe rosso chjamatu Tod è un cane da caccia chjamatu Copper, chì lotta à priservà a so amicizia, malgratu instincts emergenti, è u circondu li prissioni suciale s'assumigliani elli à esse aversàrii. Realizatu da Ted Berman, Richard Rich, è Art Stevens, u filmu ritrova e voce di Mickey Rooney, Kurt Russell, Pearl Bailey, Jack Albertson, Sandy Duncan, Jeanette Nolan, Pat Buttram, John Fiedler, John McIntire, Dick Bakalyan, Paul Winchell, Keith Mitchell, è Corey Feldman.
The Fox and the Hound fù publicatu u 10 di lugliu di u 1981 a riescita di a finanza. À u mumentu di a libbirtati era lu cchiù cari di cosita animata pruduciutu a data, chì spesi $12 milioni.


text:
Variazzioni Goldberg
Li variazzioni Goldberg sunnu na seri di 32 variazzioni supra nu tema, cumpunuti di Johann Sebastian Bach comu esircizzi pi clavicemmalu pi nu studenti, ca di cugnomu facìa Goldberg, a cui ci insignava lu strummentu.
Esistunu diversi arriggistrazzioni cô clavicèmmalu e cô pianu. Tra li ntirpritazzioni arriggistrati nti nu studiu musicali e cchiù pristiggiusi sunu forsi chiddi fattu cô pianu di Glenn Gould.
Culligamenti esterni[cancia | cancia la surgenti]
- Variazzioni Goldberg (BWV 988), Halls/Korevaar


text:
Puggilatu tailannisi
Lu puggilatu tailannisi (o Muay Thai) è n'arti marziali) chi fu sviluppata 'n Tailannia. È canusciutu macari comu "l'arti di tutti li mèmmira", pirchì li manu, li pedi, li gùviti e li dinocchia sunnu tutti assai usati.
Macari siddu li càuci àuti a la testa ponnu pariri mprissiunanti nta la cumpitizzioni, li sperti di stu sport assicùranu ca li càuci vasci (low kicks) e li corpi cu li gùviti e li dinocchia sunnu cchiù divastanti pi li cummattenti.
Duranti la cumpitizzioni, lu participanti fa la cirimonia longa e lu rituali prima di cummàttiri. Chisti asìstinu pi raggiuni riliggiusi e sèrvinu comu n'allungamentu e comu priparazzioni.
L'allinamentu pi lu puggilatu tailannisi è canusciutu pi la sò ntinzitati e lu sò riguri. Mira a nduriri l'ottu armi dû corpu umanu, accussì ca l'èssiri curputu di la tibbia di lu pùggili tailannisi è spessu paragunatu a èssiri curputu di na mazza di baseball. Li pùggili tailannisi caucìanu cu la tibbia nveci di lu pedi.
Lu puggilatu tailannisi nfluinzau tantu lu sviluppu di lu kick-boxing chi fu criatu appoi nta lu Giappuni, 'n Europa e 'n Amèrica di lu Nord.
Quasi tutti li muvimenti nta lu puggilatu tailannisi ùsanu lu corpu nteru, mentri gira l'anca a ogni càuciu e ogni corpu di pugnu. Di cunziquenza, l'attacchi e li difisi nta lu puggilatu tailannisi sunnu cchiù lenti ma cchiù putenti p'asempiu di chiddi di lu puggilatu o di lu karate.


text:
Nuvèmmiru 2005
2 di nuvèmmiru, mercuridìa
- Aliminusa - L'arti tiatrali pi nzignàrisi la lingua siciliana: è chistu lu muttu ca cuntraddistingui l'inizziativa dû cumuni di Aliminusa, grazzî a n'accordu cu la cumpagnìa tiatrali Zappalà di Palermu, ca riguarda tutti l'alunni di li scoli primarî e secunnarî di Aliminusa.
- Firenzi - Murìu a Firenzi l'ex tècchinicu di la nazziunali taliana di palluni, Ferruccio Valcareggi. Avìa 86 anni.
6 di nuvèmmiru, duminicadìa
- Paternò - N'ariuplanu di chiddi nichi cadìu ntê vicinanzi di l'ariuclubb di Paternò; dui pirsuni pirderu la vita.
7 di nuvèmmiru, lunidìa
- Palermu - Lu mèrcuri pròssimu accumincianu pâ prima vota li lizzioni dû novu cursu di làuria in lingua e littiratura taliana nta l'Università di Bengasi (Libbia). L'inizziativa si potti cuncritari grazzî a la cullabburazzioni di l'Università di Palermu.
- Pariggi (Francia) - Màchini e nigozzi bruciati dî picciotti dî quartera dâ pirifirìa: di la simana scursa lu finòminu si fa sempri cchiù gravi.
- Sydney (Australia) - La pulizzìa australiana arristau a quìnnici pirsuni a Sydney e a Melbourne accusànnuli di attività terrurìstica. La pulizzìa affirmau ca cu sti arresti s'evitau un attaccu terrurìsticu di granni diminsioni nta lu tirritoriu australianu.
9 di nuvèmmiru, mercuridìa
- Nova York (Stati Uniti) - Michael Bloomberg è n'àutra vota sìnnacu di Nova York: battìu lu candidatu demucràticu Fernando Ferrer accanzannu lu 59% dî voti contra lu 39% dû rivali.
13 di nuvèmmiru, duminicadìa
- Muntividèu: Uruguai batti Australia 1:0 nta na partita di cauciu di qualificazzioni pâ Coppa Munniali. La partita di ritornu si joca la sira di mercuridìa, 16 di nuvèmmiru a Sydney.
14 di nuvèmmiru, lunidìa
- Trapani - La cità di Trapani si candidau pi ospitari na tappa di la Volvo Ocean Race edizzioni 2009, pristiggiusa cumpitizzioni vèlica. Forti di lu successu ca ottinni st'annu cu l'organizzazzioni di li priliminari di l'America's Cup, Trapani spera vìnciri la cuncurrenza di àutri citati taliani.
16 di nuvèmmiru, mercuridìa
- Sydney: Australia batti Uruguai pi pigghiarisi l'ùrtimu postu ntâ Coppa Munniali in Girmania, 2006. La partita di ritornu finìu a 1:0 doppu tempu superchiu, chi significava lu bisognu pî cauci di riguri ca finìu a 4:2 pi l'Australia. Rapprisenta la prima vota doppu 32 anni ca l'Australia joca ntâ Coppa Munniali (chi pi cuincidenza era puru in Girmania ntô 1974).
- Istanbul: La Svizzira uremma si qualifica â fasi finali dâ Coppa Munniali di cauciu pirdennu 4-2 contra la Turchia. Sabbatudìa, a Berna, la Svizzira avìa vinciutu 2-0. Incidenti di na certa gravità tra jucatura hannu marcatu lu doppu partita ntê cabbini pi canciàrisi. N'inchiesta dâ Fifa è in cursu.
18 di nuvèmmiru, venniridìa
- Scicli - 'N capu a na varca di lignu di sìdici metri, chiossai di ducentu clandistini circaru di arrivari nzinu ê costi siciliani: la varca s'arinau stanotti vicinu a la praia di Sampieri. La pulizzìa n'arristau a un cintinaru; disgrazziatamenti novi di iddi foru truvati morti ntô mari.
19 di nuvèmmiru, sabbatudìa
- Cità dû Vaticanu - Lu prisidenti dû cunsigghiu, Silviu Berlusconi, stamatina jìu ô Vaticanu a fari na vìsita privata ô Papa Binidittu XVI. Lu ncontru durau 34 minuti e si cunfirmau la ntinzioni di na cullabburazzioni ntra l'Italia e la Chiesa Cattòlica, secunnu li Patti Lateranensi.
- Locri - Dumila pirsuni di la Caruvana Antimafia, di Don Ciotti, stamatina a Locri manifestaru contra la Ndrànghita. Nzèmmula a li picciotti di la Lòcridi, manifistaru puru nummarusi picciotti vinuti dâ Sicilia e di àutri parti d'Italia. "Il sud è rock, la mafia è lenta", dicìa unu di li strisciuna di li manifistanti.
22 di nuvèmmiru, martidìa
- Roma - Stamatina lu prucuraturi capu di Àsculi cumannau a l'òmini dû Corpu Furistali dû statu talianu di siquistrari nta tuttu lu tirritoriu talianu li cunfizzioni di latti pi picciriddi Nestlè (Mio; Mio Cereali; Nidina 2 e Nidina 1). Li anàlisi di l'ARPAM dimustraru ca lu latti è avariatu pi culpa di na virnici stampata ntô cartuni da cunfizzioni.
23 di nuvèmmiru, mercuridìa
- Castrunovu (Palermu) - Li studenti di la scola Danti Alighieri di Castrunovu accuminzaru un labburatoriu di gruppu pi ricupirari li tradizzioni siciliani. Li picciotti di sta scola media sunnu mpignati a truvari antichi canzuni, storî e custumi chi carattirìzzanu l'identitati di l'ìsula.
24 di nuvèmmiru, jovidìa
- Baghdad (Iraq) - Na funti dû Ministeru Irachenu di lu Nternu nforma ca stamatina mureru a Mahmoudiya, ô sud di Baghdad, almenu 19 pirsuni pi l'esplosioni di na bumma misa nta na màchina.
- Marina di Muòrica - Autri setti cadàviri dû naufragiu dâ navi di clandistini di jovidìa 17, forru truvati ntê vicinanzi dâ costa rausana, tra la spiaggia di Maganucu in tirritoriu puzzaddisi e Punta Reggiliuni ntô tirritoriu murucanu.
- Barcillona (Spagna) - La squatra dû Palermu pariggiau contra l'Espanyol pi 1 a 1, 'n coppa UEFA. Lu Palermu signò ô 44' dû primu tempu cu Gonzalez. L'Espanyol attruvò lu gol nnû tempu di ricùpiru cu Hurtado.
27 di nuvèmmiru, duminicadìa
- Barcillona (Spagna) - Si grapi oji a Barcillona l'Euromed, lu vèrtici ntra li 25 paisi di l'Unioni Europea e chiddi di la riva Sud dû Mari Meditirràniu (Israeli, Turchia, Algeria, Autorità nazzionali palistinisi, Maroccu, Giurdania, Lìbbanu, Siria, Tunisia e Eggittu, cu la prisenza, comu ossirvaturi, di Libbia, Mauritania e Lega Àrabba).
28 di nuvèmmiru, lunidìa
- Barcillona (Spagna) - Si cunchiudìu oji lu summit di Barcillona Euromed cu l'approvazzioni dû còdici di cunnutta antiterrorismu.
- Missina - Granni attisa pi canùsciri lu risultatu di l'elezzioni cumunali di Missina; vutaru lu 78,18 % di l'elettura.
- Roma - Doppu lu vriugnusu episodiu d'aieri ntâ partita Missina-Inter, quannu li tifusi di l'Inter si rèsiru nigativamenti prutagunisti pi li nciurî razzisti contra lu jucaturi niuru dû Missina, Marc Andrè Zoro, si grapìu na ntirissanti discussioni nnû munnu dû palluni supra stu tema. Lu Palluni d'oru, Ronaldinho, oji affirmau ca la lutta ô razzismu s'havi a fari nta tuttu lu munnu. Lu prubblema è accussì gravi ca la la F.I.G.C. dicidìu di fari accuminzari tutti li pròssimi partiti di tutti li campiunati cu cincu minuti di ritardu; li jucatura dicideru di purtari ô centru dû campu nu strisciuni câ scritta "NO al razzismo".
29 di nuvèmmiru, martidìa
- Missina - Risultati di l'elezzioni cumunali: Ragno (Casa delle Libertà) 45,91%; Genovese (L'Unione) 45,79%; Romeo (Terzo Polo Autonomista) 7,36%; Clementi (Alternativa Sociale Sicilia) 0,51%; Alastra (Fiamma Tricolore) 0,43%. Ragno e Genovese si jòcanu lu postu di sìnnacu ntô balluttaggiu di l'11 e 12 di dicèmmiru: ditirminanti lu terzu polu autonumista.
30 di nuvèmmiru, mercuridìa
- Singapura: Lu cuvernu di Singapura addifenni la sò dicisioni p'assicutari difinitivamenti la pena di morti contra l'australianu, Nguyen Tuong, 25 anni d'etati, cunnunnatu pi trafficcari la droga. L'esecuzzioni capitali succedi doppu dumani.


text:
AIESEC
AIESEC (n orìggini, acrònimu pi Association Internationale des Etudiants en Sciences Economiques et Commerciales zoè Assuciazzioni Nternazziunali dî Studenti di Scienzi Econòmichi e Cummirciali) è n'assuciazzioni studintisca, senza fini di guadagnu, nnipinnenti, apartìtica, apulìtica. AIESEC, cu la sò prisenza nta 100 paisi dû munnu, è l’assuciazzioni studintisca cchiù granni ô munnu, nu network cu cchiù di 23.000 studenti ca vennu di cchiù di 1100 univirsitati.
Storia[cancia | cancia la surgenti]
Doppu la Secunna Guerra Munniali, ntô 1948, arcuni studenti di 6 nazzioni si ncuntraru a Lieggi, ntô Belgiu, cu la ntinzioni di prumòviri na forma di cuupirazzioni nternazziunali nova. Nta dd'accasioni funnaru l'Association Internationale des Etudiants en Sciences Economiques (AIESE). Lu scopu di l'assuciazzioni era ristabbiliri, tra li studenti di tuttu lu munnu, li rapporti danniati dâ guerra.
Jaroslav Zich, studenti dâ Ripùbbrica Ceca, fu eliggiutu primu prisidenti. Lu quarteri ginirali di l'assuciazzioni era situatu ntâ citati di Praga, ntâ Cecusluvacchia vecchia; ma quannu li cumunisti pigghiaru lu putiri, ci vosi canciari sedi p’arristari puliticamenti niutrali tra li dui blocchi contrapposti. Vinni dunca scigghiuta Bruxelles ntô Belgiu e cchiù tardu, versu la fini di l’anni Nuvanta, Rotterdam, ntê Paisi Vasci, unni s’attrova ancora oi.
Ntô 949 si tinni nu secunnu cungressu a Stoccolma. Ci participaru rapprisintanti di setti nazzioni: Belgiu, Danimarca, Finlannia, Francia, Paisi Vasci, Nurveggia e Svezzia. Li rapprisintanti firmaru l'attu custitutivu di l'assuciazzioni. Lu nomu fu canciatu tanticchedda n Association Internationale des Etudiants en Sciences Economiques et Commerciales (AIESEC).
Oi dû nomu arristau sulu l’acrònimu AIESEC, datu ca tanti dî studenti mèmmira nun vennu cchiù di facurtati di Econumìa e Cummerciu.
Finalitati[cancia | cancia la surgenti]
AIESEC voli cuntribbuiri ô sviluppu dî Paisi ntê quali òpira cu nu mpegnu supremu pi la cuupirazzioni e la cumprinzioni nternazziunali. Lu prugramma càrdini attraversu lu quali si svilùppanu li scopi di l'assuciazzioni sunnu li Scanci Nternazziunali (eXchanges) ca dùnanu la pussibbilitati a li studenti di campari a l'èstiru, travagghiannu nta azzienni e urganizzazzioni ca cullàbburanu cu l'assuciazzioni.
A ogni mèmmiru, nortri, l'assuciazzioni offri nu pircursu strutturatu d’apprinnimentu attraversu lu quali ognidunu pò accanzari abbilitati quali teamwork, time management, sviluppu dâ leadership, urganizzazzioni d’avvinimenti, gistioni cuntàbbili.
AIESEC nortri, cu la sò attinzioni ê timàtichi di rilivanza lucali e glubbali (comu la rispunzabbilitati suciali di mprisa, la mprinniturialitati, la sustinibbilitati), voli cullijari lu munnu dî studenti â rialtati azziennali e â cumunitati. St'annu p’asempiu tanti nizziativi sunnu purtati avanti ntô tema dâ mprinniturialitati e dî mircati emirgenti.
Urganizzazzioni[cancia | cancia la surgenti]
AIESEC è urganizzata secunnu na struttura a tri liveddi.
- Quarteri Ginirali, cu sedi a Rotterdam.
- Cumitatu Nazziunali (Member Committee, MC), nta ogniduna dî nazzioni ntê quali AIESEC è prisenti (Francia, Sluvenia, Italia, ecc.).
- Cumitatu Lucali (Local Committee, LC), c’appoja li sò attivitati a n’univirsitati.
- Cumitatu Nazziunali (Member Committee, MC), nta ogniduna dî nazzioni ntê quali AIESEC è prisenti (Francia, Sluvenia, Italia, ecc.).
AIESEC n Sicillia[cancia | cancia la surgenti]
L'urganizzazzioni è prisenti attraversu li sò cumitati lucali di l’univirsitati di Catania e di Palermu.


text:
Credo ut intelligam
Credo ut intelligam (littiralmenti "Cridu pi capiri") è na lucuzzioni latina n usu ntû linguaggiu filusòficu ca sta a innicari comu l'òmu pò cumprinniri viramenti lu Creatu e la rialitati sulu si havi na sauda fidi n Diu; n pratica sulu la fidi porta l'òmu a la canuscenzia e chissa, pi menzu di l'àutra banna dâ lucuzzioni Intelligo ut credam, duna cchiù forza a la fidi dunannucci funnamentu a lu riali.
Ssa lucuzzioni fu misa avanti di Sant'Agustinu p'arrisorviri lu prubblema dâ nun-canuscibbilitati dû Diu di li cristiani.


text:
Dinusàuru
Pi Dinusàuru si ntenni giniralmenti nu rèttili preistòricu dô superòrdini Dinosauria, spissu di diminzioni mprissiunanti. A l'èbbica giuràssica, li dinusàuri èrunu prisenti supra la terra sutta diversi formi, rapprisintati di diversi speci, ogneduna chî sô particularitati. C'èranu pirciò speci di dinusàuri erbìvuri, àutri carnìvuri, e àutri ancora onnìvuri. C'èranu speci bìpidi, comu lu tirannosàuru, e àutri quatrùpidi, comu lu stegosàuru. Speci tirrestri, e speci vulanti, comu lu pterodàttilu.
Li dinusàuri s'estingueru di manera mpruvvisa, forsi a càusa di n'astiròidi tummatu suprâ terra, circa 65 miliuna d'anni fa, â fini dû pirìudu cretàciu.


text:
30 di giugnettu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1159: Cu l'assediu a Mahdia s'accapa lû duminiu nurmannu nte costi Africani dû meditirraniu. La cità di Mahfia, difinnuta di l'urtimi nurmanni arristati ddà si arrinnìu lu 21 di jinnaru 1160.
- 1930: A Muntivideu, l'Uruguai vinci lu primu campiunatu munniali di calciu.
- 1932: A Los Angeles s'accumenza li jocura olimpici X.
Nati[cancia | cancia la surgenti]
- 1863: Henry Ford, ndustrialista miricanu
- 1958: Kate Bush, cantanti ngrisa di pop rock
Morti[cancia | cancia la surgenti]
- 1898: Otto von Bismarck


text:
Wikipedia:Pupu di pezza
Cuegghiè si pò arriggistrari ntâ Wikipedia criannu un cuntu cu nu nomu utenti ca pò èssiri lu pròpiu nomu veru, oppuru nu nomu di battàgghia (user name ntâ lingua angrisi). C'è la pussibbilitati di criari chiossai di nu cuntu:li secunni cunti vènunu saputi sèntiri pupi di pezza.
Nu pupu di pezza (o "sock puppet" ntâ lingua angrisi) eni picciò n'utilizzaturi dâ Wikipedia ca havi chiossai di nu cuntu e lu Wikipedianu ca utilizza nu sock puppet (<-- culligamentu a la vuci di la wikipedia angrisi) putissi essiri cunzidiratu appuntu nu 'pupu di pezza.
Utilizzari tanti cunti eni di sòlitu taliatu mali e scuraggiatu.
Ci sù pirsuni ca si sèrvunu di pupi di pezza pri viulari li liggi di la Wikipedia o pri criari zizzània, ma utilizzari "pupi di pezza" nun eni sempri na cosa nigativa.
Quannu ci sù pirsuni ca utilìzzanu "pupi di pezza", eni raccumannatu di criari nu cullicamentu a lu sò cuntu urigginali o primàriu, accussini veni cchiù fàcili a l'àutri utenti dâ Wikipedia di sapiri lu status di lu cuntu d'iddi.
Certuni pènzanu ca nu wikipedianu nun avissi aviri cchiossai di nu cuntu; àutri dìciunu ca si unu fà lu pupu di pezza pi na finalità giusta, annunca va beni accussini.
È cumunqui sicuru ca si lu pupu di pezza veni utilizzatu cu ntinzioni boni, allura lu cullicamentu cô cuntu primàriu veni fattu, ma si ammeci la ntinzioni è mala, comu p'asèmpiu pri editari supra a computer pùbbrichi accussini non si pò èssiri arrintracciati, nta stu secunnu casu è sicuru ca non veni fattu lu cullicamentu: pri ssu mutivu cu utilizza tanti cunti senza criari cullicamenti, veni taliatu malamenti.


text:
Di più in più fans volenu seguità e viacruci di u Catinacciu. Tutti l'anni a cità di Sartè cunnosce un afflussu di ghjente di u mondu sanu. Pè a prima volta quist'annu, un charter Tokyo-Figari hè messu à posta per chì i nostri amichi giappunesi possinu seguità l'evenimentu.
U Catinacciu hè appena a nostra cullata di l'Alpes d'Huez à noi.
Ci vole à dì chì Sartinesi cumminciavanu à lagnassi. Troppu ghjente, troppu turisti, troppu tazzu, troppu disorganizazione, un veru perìculu per i cunfratelli è u penitente.
Annu passatu ci sò stati parechji prublemi è feriti. Un gruppu di tifosi venuti da Italia si sò tazzati cù un gruppu di turisti olandesi. Si battianu per pudè avè u più bellu locu per piglià e fottò.
Torn'appena è u penitente in rossu si pigliava una strambacata : hà sfuntu nant'à u kebab d'un turistu. U turistu ellu s'hè pigliatu un colpu di croce nant'à u tupezzu.
Bilanciu : 35 interpellazioni, 21 feriti à l'ospidale, 14 intussicazione alimentarie.
Allora l'organizazione hè stata turnata à pensà. Sò stati imbusciati "stadiers" per canalizà u mondu. Per a televisiò : 26 camerà, 58 tènnichi, 1 car-régie per pudè trasmette l'evenimentu in diretta mundiale, nant'à Eurosport è Vatican 9.
Nikos Aliagas è Christian Jeanpierre seranu à i cummenti. Pierre Ménès è Bernard Thévenet seranu quì per dà u so parè di spezialisti. L'interviste seranu assicurate da Nelson Monfort.
Una tribuna hè stata custruita apposta, cun projecteurs di lume, screnu tamantu è car-podium-NRJ animatu da Benjamin Castaldi.
U gruppu "La Compagnie Créole" è a cantatrice Indra seranu quì pè scaldà u publicu.
Parechji sponsors si sò manifestati è per a prima volta a tinuta di u Catinacciu serà appruntata da Adidas.
Anu pensatu à tuttu. Ancu à un cuntrollu anti-dopping. Perchè anu a paura chì l'incappucciatu (ùn cunniscimu micca a so identità) sia in fatti Lance Armstrong, chì era in Corsica a settimana passata.
Nant'à u situ di "paris sportifs" Bet and Clic si pò scumette nant'à l'identità di u Catinacciu. Sin'à pocu, era Alain Orsoni chì era in testa di i prunòstichi.
L'organizatori anu pensatu à tuttu !
Pè u merchandising puderete cumprà t-shirt, cagule rosse è ancu picculi penitenti per fà muscà a vostra vittura : "parfum citron" è "pin lariccio" (sic).
È à a religione, a fede ?
Ben...


text:
Lazarillo de Tormes
Lazarillo de Tormes (lu tìtulu urigginali 'n lingua spagnola è La vida de Lazarillo de Tormes y de sus fortunas y adversidades) è nu rumanzu anònimu spagnolu di cui nun si sapi di pricisu la data di quannu fu scrivutu. Li rifirimenti stòrichi ca cci sunnu misi sunnu picca e scarsi, quarchi liami si putissi fari ccu lu prisuntu erasimìsimu ca cumpari (spargiutu nti la Spagna ntra lu 1525 e lu 1539) e ca fa pinzari ca fu scrivutu avveri lu 1525. Cumunqui la data di pubbricazzioni nun pò jiri doppu lu 1550. Nti lu 1554 cci sunnu tri edizzioni pubbricati ntra cui una fatta a Burgos (chidda ca piaci cchiossai a li studiusi muderni e macari la cchiù vicina a l'urigginali), una a Alcalá de Henares e l'àutra ad Anversa (st'àutri cuntèninu agghiunti e rifacimenti ca nun cci sunnu nti l'edizzioni di Burgos). Lu libbru fu misu a l'Ìndici già nti lu 1559 picchì cunteni cuntinui citazzioni sacri a scopu satìricu, l'òpira è di n'auturi addutturatu ca pigghia elimenti sia di la tradizzioni pupulari e rialistica di li fabliau midivali e di la nuvillìstica, sia di la littiratura clàssica. Stu rumanzu è cunzidiratu l'òpira prima di la littiratura picaresca ca si sviluppau ntra lu XVI e lu XVII sèculu.
Lu rumanzu è scrivutu 'n prima pirsuna: è lu prutagunista ca parra, cuntannu li sò vinturi 'n manera quasi crunachista, senza cummenti o pinzamenti d'òrdini murali.
La fiura di Lazarillo, contra-eroi di classi, e li sò vicenni scunchiuduti ni fannu ntènniri la situazzioni di nun-cirtizza di la Spagna di Carlu V, vittima di na gravusa crisi ecunòmica e sinnata di li squilibbri suciali.
Lu picciottu è nu vagabbunnu ca addòpira milli maneri pp'attruvari di comu campari; sempri 'n viaju, sempri affamatu, nun si schifìa di usari sistemi fora-liggi ppi jiri avanti. Mpresta li sò sirvizzi a nu orvu, a nu scuteru, a nu mònacu ca smercia bulli papali, a nu pitturi di strata e a la finuta a nu arciparrinu, ppi cui si metti a fari lu vanniaturi di vini. Di stu ùrtimu si marita la serva, ca pirò hà cuntinuari a spartìrisi ccu lu sò patruni.


text:
Arba Sicula
Arba Sicula é na sucitati ntirnazziunali senza scopu di lucru chi havi comu lu sò ubbittivu a abbanniari, difúnniri e prisirbari la lingua e la cultura siciliana. Lu sò ufficiu principali s'attrova a Nova York ntê Stati Uniti. La maiuranza dî sò soci campa ntê Stati Uniti videmma.
Arba Sicula pùbbrica n'edizzioni dû sò libbrinu omònimu ogni annu (viditi â manu dritta), e dui voti ogni annu pùbbrica la rivista Sicilia Parra. Tutti dui vennu pubbricati pi sicilianu e pi ngrisi e cuntèninu puisìa, saggìstichi e nutizzî dâ Sicilia e dâ cumunitati siculu-miricana. È puru na libbrarìa, pubbricannu libbra chi si tràttanu di ogni quistioni siciliana e/o chi sunnu scrivuti pâ lingua siciliana.
Lu disignu dâ facci dû libbrinu é pigghiatu di na midagghia d’urnamentu chi cunteni na speci di cruci dicurativa. N'asempiu s'attrova ntô Museu di Siracusa. Fu attruvata a San Cataldu e fa parti di l’Adrano Hoard, la cchiú granni cugghiuta d’uggetti di brunzu chi fu mai attruvatu 'n Sicilia. Lu disignu é di circa 1.300 anni avanti Cristu, dâ civirtati Sicula.
Lu prisidenti d'Arba Sicula (e edituri dû libbrinu) pi na vintina d'anni fu lu Prufissuri Caitanu Cipudda. Iddu nzigna â St John's University a Nova York e scrivìu tanti libbra dâ lingua siciliana e dâ cultura siciliana e traducìu la puisìa dî granni scrittura siciliani comu Giuvanni Meli e Ninu Martogliu.
Liami sterni[cancia | cancia la surgenti]
- Lu sò situ ufficiali (pi sicilianu e pi ngrisi)


text:
Chìmica farmacèutica
La chìmica farmacèutica è na vranca dâ chìmica ca studìa la sìntisi dê sustanzi ca hannu usu terapèuticu e diagnòsticu, discrivennuni:
- lu meccanismu d'azzioni
- lu situ d'azzioni
- l'aspetti di farmacucinètica
- e li rilazzioni struttura-attività.
Li sustanzi ca hannu stu utilizzu vènunu chiamati fàrmaci. Nnô casu ca l'utilizzu tirapèuticu nun è canusciutu, oppuru si nni canusci sulu na parti, si parra di sustanza biulogicamenti attiva.
Chista scienza nasci dâ midicìna pupulari, zoè l'usu di priparati ca non si sapìa di chi èranu fatti, pirò ca avèvanu effettu curativu.
Nta l'Ottucentu pirò accuminzau a affimmàrisi, picchì si stava sviluppannu sempri cchiù a chìmica urgànica; lu boom nnustriali e ecunòmicu di ssu sèculu signàu la nàscita di li primi nnùstrii farmacèutichi, comu la "Bayer" ntâ Girmània.
Lu sviluppu dâ chìmica cumminatòria pirmetti comu ora nu putinziamentu dâ sìntisi nnustriali rubbottizzata sfruttannu librarìi cumpiutirizzati e li simulazzioni.
Nta sti sèculi, s'hanu pircurrutu diveesi srati p'arrivari a sintitizzari novi fàrmaci nicissari pì cummàttiri suprattuttu li malatìi murtali pi l'omu.
Li cchiù mpurtanti strati sù:
- isulamentu di sustanzi naturali cu attivitati biuloggica e succissiva semi-sìntisi e sìntisi;
- studi di li miccanismi ca pòrtunu a la nsurgenza dî malatìi;
- sìntisi di prufàrmachi;
- stùdiu di li diveesi mitabbuliti di nu fàrmacu;
- ricerca di sustanzi antagunisti e antimitabbuliti.
Li fàrmaci cumprènnunu tutti li mulèculi usati pi curari o diagnusticari malattìi nta l'èssiri umani e si spartunu a secunna dû sò situ d'azzioni.
- Fàrmaci attivi nta lu sistema nirvusu cintrali (SNC), spartuti appoi 'n:
- anaggèsici narcotici e anaggèsici non narcotici;
- prianistètici e anistètici ginirali;
- sidativo-ipnòticu;
- antipsicòtici e ansiolìtici;
- antidiprissivi;
- antiepilèttici;
- antiparkinsoniani e spasmulìtici.
- Fàrmaci di lu sistema cardiucirculatòriu, ca si spartunu 'n:
- glicusidi cardiuattivi;
- antiarìtmici;
- beta-bluccanti;
- fàrmaci antiipertinsivi;
- diurètici;
- fàrmaci vasudilataturi;
- fàrmaci anti-iperlipemici;
- antitrumbòtici e antiaggriganti piastrìnici.
- Fàrmaci di lu trattu gastruintistinali, ca cumprènnunu:
- Fàrmaci di lu trattu rispiratòriu, spartuti 'n:
- Fàrmaci attivi a liveddu di lu sistema nirvusu autònumu comprènnunu:
- rilassanti musculari;
- spasmulìtici;
- anestètici lucali;
- antiimicrania;
- antiglaucoma.
Asìstunu, pirò, macari àutri fàrmaci ca non hannu nn birsàgghiu spicìficu:
- Ormoni
- ormoni piptìdici e stiroidèi;
- prostaglàndini e trombussani.
- Immunusupprissori;
- antiallèggici;
- fàrmaci diagnòstici;
- vitamìni;
- Chemiutiràpici, ca comprènnunu:
- antibiòtici, ca aggisciunu supra li batteri;
- antiprotozoari, contru a li nfizzìoni causati da amebi e protuzoi;
- antimicòtici, contru a li fungi;
- antiilmìntici, pi li nfizzioni causati di l'elmìnti.
- antiviràli, ca aggisciunu supra li virus;
- antitumurali;
- chemiutiràpici di sìntisi: chinuluni.
Noltri, s'hà ricurdari macari li fàrmaci usati pì curari malatìi diffusi sulu 'n arcuni àrii di lu munnu:
Tutti sti catigurìi di fàrmaci cu lu passari dô tempu s'arricchìsciunu di novi scuperti, ca a voti purtaru a smintiri li risurtati pricidenti.


text:
1899
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 11 di uttùviru: Africa dû Sud - accuminza la guerra tra lu Regnu Unitu e li Boeri dû Transvaal.
Nati[cancia | cancia la surgenti]
- 21 di giugnettu: Ernest Hemingway, scritturi miricanu
- 24 di austu: Jorge Luis Borges, scritturi argintinu
- 25 di dicèmmiru: Humphrey Bogart, atturi miricanu
Morti[cancia | cancia la surgenti]
- 29 di jinnaru: Alfred Sisley, pitturi francisi (n. 1839)
- 28 di sittèmmiru: Giuvanni Segantini, pitturi